open-index/open-wikipedia-markdown huggingface dataset:
ఆ అమ్మాయి గురించి మీకు చెప్పాలి

**ఆ అమ్మాయి గురించి మీకు చెప్పాలి** 2022లో రూపొందుతున్న తెలుగు సినిమా. గాజులపల్లె సుధీర్ బాబు సమర్పణలో బెంచ్‌మార్క్ స్టూడియోస్ బ్యానర్‌పై  బి.మహేంద్ర బాబు, కిరణ్ బల్లంపల్లి నిర్మించిన ఈ సినిమాకు ఇంద్రగంటి మోహన కృష్ణ దర్శకత్వం వహించాడు. సుధీర్ బాబు, కృతి శెట్టి, అవసరాల శ్రీనివాస్, వెన్నెల కిషోర్ ప్రధాన పాత్రల్లో నటించిన ఈ సినిమా 16 సెప్టెంబర్ 2022న విడుదలైంది.

## చిత్ర నిర్మాణం
ఈ సినిమా షూటింగ్ 2021 జనవరి 5న హైదరాబాద్‌లో ప్రారంభమైంది. ఈ సినిమాకి ‘ఆ అమ్మాయి గురించి మీకు చెప్పాలి’ అనే పేరును 2021 మార్చిలో ఖరారు చేసి, 2022 జనవరి 1న సినిమా ఫస్ట్‌లుక్‌ను విడుదల చేసి, 2022 జనవరి 23న  టీజర్‌ను విడుదల చేశారు.

## నటీనటులు
*సుధీర్ బాబు  
*కృతి శెట్టి 
*అవసరాల శ్రీనివాస్  
*వెన్నెల కిశోర్
*రాహుల్ రామకృష్ణ
*శ్రీకాంత్‌ అయ్యంగర్‌ 
* కళ్యాణి నటరాజన్
* బిందు చంద్రమౌళి

## సాంకేతిక నిపుణులు
*బ్యానర్:   బెంచ్‌మార్క్ స్టూడియోస్, మైత్రీ మూవీ మేకర్స్
*నిర్మాత:  బి.మహేంద్ర బాబు, కిరణ్ బల్లంపల్లి
*కథ, స్క్రీన్‌ప్లే, దర్శకత్వం:  ఇంద్రగంటి మోహన కృష్ణ 
*సంగీతం: వివేక్ సాగర్   
*సినిమాటోగ్రఫీ:  పి.జి విందా 
*ఎడిటర్: మార్తాండ్ కె. వెంకటేష్
*ఆర్ట్ డైరెక్టర్: సాహి సురేష్   
*పాటలు: రామజోగయ్య శాస్త్రి, కాసర్ల శ్యామ్

## పాటల జాబితా
1': కొత్త కొత్తగా , రచన: రామజోగయ్య శాస్త్రి, గానం.చిత్ర అంబడిపూడి , అభయ్ జోద్ పుర్కార్

2: మీరే హీరోలా , రచన: రామజోగయ్య శాస్త్రి, గానం.విజయ్ ప్రకాష్ , హేమచంద్ర, అనురాగ్ కులకర్ణి, బాలాజి దకే , విష్ణుప్రియ

3: ఆ మెరుపేమిటో , రచన: సిరివెన్నెల సీతారామశాస్త్రి, గానం.అనురాగ్ కులకర్ణి.

## మూలాలు

వర్గం:2022 తెలుగు సినిమాలు
వర్గం:కృతి శెట్టి నటించిన సినిమాలు
వర్గం:తెలుగు ప్రేమకథా సినిమాలు
అఫ్తాబ్ అహ్మద్ ఖాన్

**అఫ్తాబ్‌ అహ్మద్‌ ఖాన్‌** 1963 ఐపీఎస్‌ బ్యాచ్‌కు చెందిన ఐ.పి.ఎస్ అధికారి, మాజీ రాజకీయ నాయకుడు. ఆయన1990లో దేశంలో ఉగ్రవాదులకు, గ్యాంగ్‌స్టర్లకు వ్యతిరేకంగా తొలిసారిగా యాంటీ టెర్రరిస్ట్‌ స్క్వాడ్‌ను ఏర్పాటు చేసిన వ్యక్తిగా రికార్డులకెక్కాడు.
## వృత్తి జీవితం
అఫ్తాబ్‌ అహ్మద్‌ ఖాన్‌ 1990లో దేశంలో ఉగ్రవాదులకు, గ్యాంగ్‌స్టర్లకు వ్యతిరేకంగా తొలిసారిగా యాంటీ టెర్రరిస్ట్‌ స్క్వాడ్‌ను (ఏటీఎస్‌) స్థాపించి, వ్యవస్థాపక సభ్యుడిగా ఉన్నాడు. అఫ్తాబ్‌ అహ్మద్‌ ఖాన్‌ 1991 జనవరి 24న గుజరాత్‌లోని వడోదరాలో చేపట్టిన 'ఆపరేషన్ బరోడా‌' ఎన్‌కౌంటర్‌తో ఖలీస్తాన్ కమాండో ఫోర్స్ చీఫ్ బల్దియో సింగ్ సైనీ, మరో నలుగురు ఉగ్రవాదులు హతమయ్యారు. 1992లో ముంబైలోని ములుంద్ ప్రాంతంలో చేపట్టిన ఎన్‌కౌంటర్‌లో ఐదుగురు ఉగ్రవాదులను మట్టుపెట్టారు. హర్యానా సీఎంపై కాల్పులు జరిపిన ఉగ్రవాది మన్‌జిత్ సింగ్‌ను ముంబైలోని దాదర్ రైల్వే స్టేషన్‌లో ఖాన్ టీమ్ అరెస్ట్ చేసింది. ముంబైలో కరుడుగట్టిన నేరస్థులు మాయా డోలాస్, దిలీప్‌ బువాలను లోఖండ్‌ వాలా కాంప్లెక్స్‌లోని స్వాతి భవనంలో ఖాన్ టీమ్ చేతిలో ఎన్‌కౌంటర్ అయ్యారు. అఫ్తాబ్‌ అహ్మద్‌ ఖాన్‌ 1995లో మహారాష్ట్ర ఐజీగా సేవలందించిన అదే ఏడాది పోలీసు ఉద్యోగానికి రాజీనామా చేశాదు.
## మరణం
అఫ్తాబ్‌ అహ్మద్‌ ఖాన్‌ కోవిడ్‌ బారిన పడి కోలుకున్న అనంతరం తలెత్తిన అనారోగ్య కారణాలతో అంధేరీలోని కోకిలాబెన్ ఆస్పత్రిలో చికిత్స అందుకొని ఆస్పత్రి నుంచి డిశ్చార్జ్‌ అయిన కొద్దిరోజులకే అనారోగ్యంతో 2022 జనవరి 21న మరణించాడు.

## మూలాలు

## బయటి లింకులు
* 

వర్గం:1941 జననాలు
వర్గం:ఐ.పి.ఎస్.ఆఫీసర్లు
వర్గం:2022 మరణాలు
నేతాజీ భవన్

**నేతాజీ భవన్** అనేది కోల్‌కతాలోని భారతీయ జాతీయవాది నేతాజీ సుభాస్ చంద్రబోస్ నివాసం. ఇది ప్రస్తుతం నేతాజీ జీవిత స్మారక కేంద్రంగా, పరిశోధనా కేంద్రంగా నిర్వహించబడుతుంది. 
## భవనం ప్రవేశం
నేతాజీ సుభాష్ బోస్ తండ్రి జానకీనాథ్ బోస్ పేరు మీద ప్రవేశ ద్వారం దగ్గర శిలా ఫలకం ఉంది. 1909లో బోస్ తండ్రి నిర్మించిన ఈ ఇల్లు, ప్రస్తుతం నేతాజీ రీసెర్చ్ బ్యూరో యాజమాన్యంలో ఉంది. ఇందులో మ్యూజియం, లైబ్రరీ, ఆర్కైవ్‌లు ఉన్నాయి. ఈ బ్యూరోను ప్రస్తుతం సుగత బోస్, అతని తల్లి కృష్ణ బోస్ నడుపుతున్నారు. ఈ భవనం కోల్‌కతాలోని లాలా లజపత్ రాయ్ సరణిలో ఉంది.
## చరిత్ర
బోస్ 1941లో నేతాజీ భవన్‌ గృహనిర్బంధం నుంచి తప్పించుకుని బెర్లిన్‌కు వెళ్లాడు. ఆ తరువాత, అతను జలాంతర్గామి (జర్మన్ U-బోట్ U-180, జపనీస్ జలాంతర్గామి I-29) ద్వారా జపాన్-ఆక్రమిత ఆగ్నేయాసియాకు ప్రయాణించాడు, ఇండియన్ నేషనల్ ఆర్మీని స్థాపించి, ఇంపీరియల్ జపనీస్ సైన్యంతో బ్రిటిష్ రాజుకి వ్యతిరేకంగా పోరాడాడు.

నేతాజీ భవన్ మ్యూజియంలో బోస్ పాదముద్రల అవశేషాలను ప్రదర్శించారు.

నేతాజీ భవన్ ను రెండవ ప్రపంచ యుద్ధం తర్వాత గాంధీ, జవహర్‌లాల్ నెహ్రూ సందర్శించారు.

మళ్ళీ 1945లో మహాత్మా గాంధీ, 2007లో జపాన్ ప్రధాని షింజో అబే ఈ భవన్‌ను సందర్శించారు.
## చిత్రాలు

File:Netaji Bhawan.JPG|thumb|
File:Netaji Bhawan1.JPG|thumb|
File:Gandhi 1945.jpg|thumb|
File:Netaji Bhawan3.JPG|thumb|
File:Netaji Bhawan6.JPG|thumb|
File:Netaji Bhawan7.JPG|thumb|


## మూలాలు

వర్గం:పరిశోధనా సంస్థలు
వర్జీనియా దుర్గా దేవాలయం

**వర్జీనియా దుర్గా దేవాలయం,** వర్జీనియాలోని లార్టన్‌లో ఉన్న ఒక హిందూ దేవాలయం. వాషింగ్టన్ డిసి మెట్రోపాలిటన్ ఏరియాలోని హిందూ భక్తులకు ఆధ్యాత్మిక, సాంస్కృతిక కేంద్రంగా ఉంది. 2010లో, ఈ దేవాలయం ఫెయిర్‌ఫాక్స్ కౌంటీలో నివసిస్తున్న 6500 మంది హిందువులకు ప్రముఖ పుణ్యక్షేత్రంగా నిలిచింది.

## చరిత్ర
1991లో, దుర్గా దేవాలయం నిర్మాణంకోసం ఉత్తర వర్జీనియాలో ఒక సంస్థగా స్థాపించబడింది. ఫస్ట్ వర్జీనియా బ్యాంక్ (ప్రస్తుతం ట్రూయిస్ట్ ఫైనాన్షియల్‌లో భాగం) నుండి 2.5 మిలియన్ డాలర్ల రుణంతో దేవాలయ నిర్మాణానికి నిధులు సమకూర్చబడ్డాయి. 1996లో దేవాలయ నిర్మాణాన్ని ప్రారంభించారు. 1996 అక్టోబరులో శంకుస్థాపన కార్యక్రమంలో భూమి పూజ నిర్వహించబడింది. 1999 మార్చి 21న దేవాలయ నిర్మాణం పూర్తయింది.

హిందూమతం, హిందూ చరిత్రపై ప్రజలకు అవగాహన కల్పించడానికి దుర్గా దేవాలయం ఆధ్వర్యంలో "హిందూమత శిఖరాగ్ర సదస్సు" జరిగింది. ఇక్కడ భారతీయ సాంస్కృతిపై తరగతులు, ఆధ్యాత్మిక తరగతులు, బాయ్ స్కౌట్స్ ప్రోగ్రామ్‌లను వంటివి అందించబడుతున్నాయి.

## మూలాలు

వర్గం:హిందూ దేవాలయాలు, అమెరికా
వర్గం:1999 స్థాపితాలు
వర్గం:వర్జీనియా
ములుగు రామలింగేశ్వర సిద్ధాంతి

**ములుగు రామలింగేశ్వర సిద్ధాంతి** పూర్తి పేరు ములుగు రామలింగేశ్వర వరప్రసాద్. ఈయన జ్యోతిష్కుడు, పంచాంగకర్త.  జ్యోతిష్యుడుగా విశేష సేవలందింస్తూ *ములుగు సిద్ధాంతి* గా పేరు పొందాడు. ఆంధ్రప్రదేశ్‌లోని గుంటూరుకు చెందిన ఆయన హైదరాబాద్‌లో స్థిరపడ్డాడు. రాశిఫలాలతో పాటు, ఆయన చెప్పే జ్యోతిష్యాన్ని ఉభయ తెలుగు రాష్ట్రాలతో పాటు విదేశాల్లో ఉన్న తెలుగు వారు సైతం విశ్వసిస్తుంటారు. అంతేకాకుండా శ్రీకాళహస్తి ఆస్థాన జ్యోతిష పండితుడిగా, శ్రీ శైవ పీఠాధిపతిగా ములుగు సిద్ధాంతి ప్రసిద్ధి. ఆయనకు శ్రీశైలంలో ఆశ్రమం కూడా ఉంది.

ఆయన  జనవరి 23, 2022న గుండెపోటుతో హైదరాబాదులో మరణించాడు.

## జీవిత విశేషాలు
ఆయన 1957లో గుంటూరులో జన్మించారు. వీరి కుటుంబం తారతరాలు గా జ్యోతిష విద్యలో రాణించిన వారు. ప్రస్తుతం ఆ వారసత్వాన్ని వారి కుమార్తె శ్రీమతి ములుగు శివజ్యోతి గారు కొసాగిస్తున్నారు.  ఆనతి కాలం లోనే తండ్రికి తగ్గ తనయ గా అందరి మన్ననలు అందుకుంటూ వున్నారు. 

సిద్ధాంతి గారికి ఒక భార్య, ఒక కుమారుడు, ఒక కూతురు వున్నారు. దృరదృష్ట వశాత్తు కుమారుడు అతి పిన్న వయస్సులోనే కాలం చేశారు. అది వారి కుటుంబానికి ఒక పెద్ద దెబ్బ. 

ప్రారంభంలో ఆయన ఎంఆర్‌ ప్రసాద్‌ పేరుతో మిమిక్రీ కళాకారుడిగా గుర్తింపు పొందాడు. సినీ నటులు ఏవీఎస్‌, బ్రహ్మానందం తదితర కళాకారులతో ప్రదర్శనలు ఇచ్చాడు. 1980 - 1995 లో ఆయన మిమిక్రీ కాస్సెట్స్ ఒక సంచలనం. శ్రీదేవి పెళ్లి, శ్రీదేవి విడాకులు, ఆనందో బ్రహ్మ, చీఫ్ మినిస్టర్ చిరంజీవి - ఈ క్యాసెట్స్ తెలియాని, వినని వారు వుండరు అంటే అతిశయోక్తి కాదు.

రాను రాను M R ప్రసాద్ గారు ములుగు సిద్ధాంతి గా జ్యోతిష శాస్త్ర సేవ లో స్థిర పడ్డారు. ఆ రంగం లోనూ ఉన్నత శిఖరాలను అందుకున్నారు. 

## శ్రీ శైవ పీఠం
ములుగు సిద్ధాంతి గారి తాత ములుగు నాగ లింగయ్య గారు 1889లో గుంటూరులో “శైవ పీఠం” స్థాపించారని చెబుతారు. తరువాత దీనిని సిద్ధాంతి గారి తండ్రి ములుగు విశ్వనాథం గారు నిర్వహించారు. వారి తరువాత సిద్ధాంతి గారు పీఠాన్ని అభివృద్ధి చేస్తూ వచ్చారు. ములుగు సిద్ధాంతి గారి మరణం తరువాత, వారి ఏకైక కుమార్తె శ్రీమతి ములుగు (గొడవర్తి) శివజ్యోతి గారు ప్రస్తుతం ఆ పీఠం నిర్వహణ బాధ్యతలను చేపట్టారు.

## జ్యోతిష రంగం లో
సిద్ధాంతి గారు జ్యోతిష్య విద్య ను సామాన్యులకు అందుబాటులోకి తేవడానికి ఎంతో కృషి చేశారు. MNM International Astrology Research Institute ను శ్రీశైలం లో స్థాపించారు.  

ములుగు సిద్ధాంతి గారు జ్యోతిషశాస్త్రంలోని ప్రతి అంశంపై ప్రావీణ్యం సంపాదించారు. ఆయన పద్ధతులు - లెక్కలు పరిపూర్ణంగా ఉన్నాయి మరియు చాలా అంచనాలు నిజమయ్యాయి. ములుగు జ్యోతిషశాస్త్రం ఒక బ్రాండ్‌గా మారింది. ములుగు కుటుంబం "సుభాతిథి" (1997 నుండి) అనే బ్రాండ్ పేరుతో పంచాంగాలు మరియు క్యాలెండర్లను ప్రచురిస్తోంది, ఇవి తెలుగు ప్రజలలో బాగా ప్రాచుర్యం పొందాయి. తన జ్యోతిష్య సేవలను అందించడానికి 2000లో ఆయన శ్రీ శివజ్యోతి జ్యోతిశాలయంను స్థాపించారు. గత 14 సంవత్సరాలుగా ఆయన అంచనాలు వార్త, సాక్షి, ఆంధ్ర జ్యోతి మొదలైన తెలుగు వార్తాపత్రికలలో ప్రచురించబడ్డాయి. అలాగే సామాన్య ప్రజల ప్రయోజనం కోసం ఆయన MAA TV ద్వారా రాశిఫలాలు అనే కార్యక్రమాన్ని కూడా చేశారు. NRIల కోసం (న్యూయార్క్, లండన్, సిడ్నీ, లాస్-ఏంజిల్స్, చికాగో మరియు అట్లాంటా) వారి సమయ మండలాల ప్రకారం ప్రాంతీయ క్యాలెండర్లను తయారు చేశారు.

## మూలాలు


వర్గం:జ్యోతిష పండితులు
వర్గం:1957 జననాలు
వర్గం:2022 మరణాలు
వర్గం:గుంటూరు జిల్లా వ్యక్తులు
గూనూరు ఎర్రునాయుడు

**గూనూరు ఎర్రునాయుడు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన చోడవరం నియోజకవర్గం నుండి మూడుసార్లు ఎమ్మెల్యేగా గెలిచాడు.
## రాజకీయ జీవితం
గూనూరు ఎర్రునాయుడు 1981లో సర్పంచ్‌గా తన రాజకీయ జీవితాన్ని ప్రారంభించి తెలుగుదేశం పార్టీ ఆవిర్భావంతో టీడీపీలో చేరి 1983 ఎన్నికల్లో తెలుగుదేశం తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి కన్నం నాయుడు గొర్లె పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1985లో రెండోసారి ఎమ్మెల్యేగా ఎన్నికయ్యాడు. ఎర్రునాయుడు 1989 ఎన్నికల్లో తెలుగుదేశం తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి బలిరెడ్డి సత్యారావు చేతిలో ఓడిపోయాడు. 

గూనూరు ఎర్రునాయుడు 1994 ఎన్నికల్లో తెలుగుదేశం తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి బలిరెడ్డి సత్యారావు పై గెలిచి మూడోసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1999లో కాంగ్రెస్ పార్టీ అభ్యర్థి బలిరెడ్డి సత్యారావు చేతిలో ఓడిపోయాడు.

## మూలాలు

వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1994)
బలిరెడ్డి సత్యారావు

**బలిరెడ్డి సత్యారావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన చోడవరం నియోజకవర్గం నుండి రెండుసార్లు ఎమ్మెల్యేగా గెలిచి నీటిపారుదల శాఖ మంత్రిగా పని చేశాడు.
## రాజకీయ జీవితం
#1962లో చోడవరం పంచాయతీ వార్డు మెంబరుగా ఎన్నికయ్యాడు.
# 1981–86 వరకు రావికమతం సమితి అధ్యక్షుడిగా పని చేశాడు.
#1986–89వరకు విశాఖ జిల్లా డీసీసీ కార్యదర్శిగా నియమితుడయ్యాడు.
# 1989లో చోడవరం నియోజకవర్గం నుంచి ఎమ్మెల్యేగా ఎన్నికై, రాష్ట్ర మధ్యతరహా నీటిపారుదల శాఖామంత్రిగా పని చేశాడు.
# 1999లో ఎమ్మెల్యేగా రెండోసారి గెలవడంతోపాటు విశాఖ జిల్లా డీసీసీ అధ్యక్షుడిగా నియమితుడయ్యాడు.
# 2004 ఎన్నికల్లో ఎమ్మెల్యేగా పోటీచేసి ఓటమి చెందగా, డీసీసీ అధ్యక్షుడిగా ఉంటూ జిల్లాలో కాంగ్రెస్‌ నుంచి 8 మంది ఎమ్మెల్యేల విజయానికి కృషి చేశాడు.
#2005లో జిల్లాకేంద్రసహకార బ్యాంక్‌ చైర్మన్‌గా ఎన్నికయ్యాడు.
#2007– రెండోసారి డీసీసీఅధ్యక్షుడుగా ఎన్నికయ్యాడు. 
# 2011లో విశిష్ట సహకార వేత్త పురష్కారాన్ని రాష్ట్ర ప్రభుత్వం నుంచి అందుకున్నాడు. 
# 2012 నుంచి వైఎస్సార్‌ సీపీలో చేరాడు. 
## మరణం
బలిరెడ్డి సత్యారావు 27 సెప్టెంబర్ 2019న విశాఖ ఆర్కే బీచ్‌రోడ్డులో వాకింగ్‌ చేస్తుండగా ఆయనను ఓ వ్యక్తి బైక్‌తో ఢీకొట్టడంతో తీవ్రంగా గాయపడి ఆస్పత్రిలో చికిత్స పొందుతూ మృతి చెందాడు.

## మూలాలు

వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1999)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ
కలిదిండి సూర్యనాగ సన్యాసి రాజు

**కలిదిండి సూర్యనాగ సన్యాసి రాజు (కేఎస్ఎన్ఎస్ రాజు)** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన చోడవరం నియోజకవర్గం నుండి మూడుసార్లు ఎమ్మెల్యేగా గెలిచాడు.

## జననం, విద్యాభాస్యం
కే.ఎస్.ఎన్. రాజు 1970లో  ఆంధ్రప్రదేశ్ రాష్ట్రం, విశాఖపట్నం జిల్లా, చోడవరంలో జన్మించాడు. ఆయన ఆంధ్ర యూనివర్సిటీ నుండి బి.కామ్, బి.ఎల్ పూర్తి చేశాడు.

## రాజకీయ జీవితం
కే.ఎస్.ఎన్. రాజు తెలుగుదేశం పార్టీ ద్వారా రాజకీయాల్లోకి వచ్చి 1995 నుంచి 2001 వరకు గ్రామ సర్పంచ్‌గా పని చేసి, 2009లో చోడవరం నియోజకవర్గం నుండి తెలుగుదేశం పార్టీ నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి కరణం ధర్మశ్రీ పై 1385 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో చోడవరం నియోజకవర్గం నుండి తెలుగుదేశం పార్టీ నుండి పోటీ చేసి తన సమీప ప్రత్యర్థి వైసీపీ అభ్యర్థి కరణం ధర్మశ్రీ పై 909 ఓట్లతో  గెలిచి రెండోసారి ఎమ్మెల్యేగా ఎన్నికయ్యాడు.కే.ఎస్.ఎన్. రాజు 2019లో చోడవరం నియోజకవర్గం నుండి తెలుగుదేశం పార్టీ నుండి పోటీ చేసి తన సమీప ప్రత్యర్థి వైసీపీ అభ్యర్థి కరణం ధర్మశ్రీ చేతిలో 27637 ఓట్లతో ఓడిపోయాడు.

## మూలాలు

వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (2014)
వర్గం:తెలుగుదేశం పార్టీ రాజకీయ నాయకులు
వర్గం:విశాఖపట్నం జిల్లా నుండి ఎన్నికైన శాసన సభ్యులు
వర్గం:విశాఖపట్నం జిల్లా వ్యక్తులు
బి. వి. మోహన్ రెడ్డి

** బైరెడ్డి విష్ణు మోహన్ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఎమ్మిగనూరు నియోజకవర్గం నుండి నాలుగుసార్లు ఎమ్మెల్యేగా గెలిచి మంత్రిగా పని చేశాడు.
## జననం, విద్యాభాస్యం
బి.వి. మోహన్ రెడ్డి 1947లో ఆంధ్రప్రదేశ్ రాష్ట్రం,  కర్నూలు జిల్లా, కల్లూరు మండలం, ఉలిందకొండలో జన్మించాడు. ఆయన ఇంటర్మీడియట్ వరకు చదువుకున్నాడు.
## రాజకీయ జీవితం
బి.వి. మోహన్ రెడ్డి 1985-1999 వరకు ఆయన వరుసగా నాలుగుసార్లు ఎమ్మెల్యేగా గెలిచి, నందమూరి తారక రామారావు, చంద్రబాబు నాయుడు మంత్రివర్గంలో మంత్రిగా పని చేశాడు.
:
## మరణం
బి.వి. మోహన్ రెడ్డి కాలేయ వ్యాధితో బాధపడుతూ హైదరాబాద్‌లోని ఓ ప్రైవేట్ ఆస్పత్రిలో చికిత్స పొందుతూ 27 జూన్ 2012న మరణించాడు.

## మూలాలు

వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:కర్నూలు జిల్లా నుండి ఎన్నికైన శాసన సభ్యులు
వర్గం:కర్నూలు జిల్లా రాజకీయ నాయకులు
బి. జయనాగేశ్వర రెడ్డి

**బి. జయనాగేశ్వర రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో ఎమ్మిగనూరు నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
బి. జయనాగేశ్వర రెడ్డి1 ఏప్రిల్ 1981లో ఆంధ్రప్రదేశ్ రాష్ట్రం,  కర్నూలు జిల్లా, కల్లూరు మండలం, ఉలిందకొండలో జన్మించాడు. ఆయన ఒకటవ తరగతి నుండి పదవ తరగతి వరకు అనంతపురంలోని లాల్ బహదూర్ పాఠశాలలో, ఇంటర్మీడియట్ కూడా అనంతపురంలోనే పూర్తి చేసి హైదరాబాద్ డెక్కన్ కళాశాలలో ఎంబిబిఎస్ పూర్తి చేశాడు.
## రాజకీయ జీవితం
బి. జయనాగేశ్వర రెడ్డి తన తండ్రి బి.వి. మోహన్ రెడ్డి మరణాంతరం రాజకీయాల్లోకి వచ్చాడు. ఆయన 2014లో జరిగిన అసెంబ్లీ ఎన్నికల్లో టీడీపీ తరపున ఎమ్మిగనూరు నియోజకవర్గం నుండి పోటీ చేసి తన సమీప ప్రత్యర్థి వైసీపీ అభ్యర్థి జగన్ మోహన్ రెడ్డి పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. బి. జయనాగేశ్వర రెడ్డి 2019లో జరిగిన అసెంబ్లీ ఎన్నికల్లో టీడీపీ తరపున ఎమ్మిగనూరు నియోజకవర్గం నుండి పోటీ చేసి తన సమీప ప్రత్యర్థి వైసీపీ అభ్యర్థి కె. చెన్నకేశవ రెడ్డి చేతిలో ఓడిపోయాడు.

ఆయన 2024లో జరిగిన ఆంధ్రప్రదేశ్ శాసనససభ ఎన్నికలలో  ఎమ్మిగనూరు నుండి రెండోసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:1981 జననాలు
వర్గం:కర్నూలు జిల్లా నుండి ఎన్నికైన శాసన సభ్యులు
వర్గం:కర్నూలు జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2014)
వర్గం:కర్నూలు జిల్లా వ్యక్తులు
అరుంధతి నాగ్

**అరుంధతి నాగ్** (పెళ్లికాకముందు పేరు అరుంధతి రావు) (జననం 1956 జూలై  6)  భారతీయ చలనచిత్ర, నాటక నటి. ఆమె భారతదేశం లోని బహుభాషా నాటకరంగంలో  40 సంవత్సరాలకు పైగా  క్రియాశీలంగా వుంది. మొదట ముంబైలో  ఇండియన్ పీపుల్స్ థియేటర్ అసోసియేషన్ (ఐపిటిఎ) లో పాల్గొని గుజరాతీ, మరాఠీ , హిందీ భాషల నాటకాలలో  నటించింది. కన్నడ నటుడు-దర్శకుడు శంకర్ నాగ్ తో వివాహం తరువాత ఆమె కన్నడంలో అనేక నాటకాలను ప్రదర్శించింది.   బెంగళూరు లో "రంగ శంకర" పేరుతో నాణ్యమైన కళామందిరం  నిర్మించింది.  ఆమె సంగీత నాటక అకాడమీ అవార్డు,  పద్మశ్రీ, జాతీయ చలనచిత్ర పురస్కారాలు పొందింది.
## వృత్తి

అరుంధతి నాగ్ 40 ఏళ్లకు పైగా రంగస్థలం, సినిమా, టెలివిజన్‌లో  నటించింది. ఆమె 1992లోసంకేత్ ట్రస్ట్ స్థాపించింది. కార్యనిర్వాహక అధికారిగా పనిచేస్తున్నది  బెంగుళూరు నగరంలో రంగ శంకర పేరుతో నాణ్యమైన కళామందిరం నిర్మించింది.

## వ్యక్తిగత జీవితం
అరుంధతి నాగ్ 1956లో ఢిల్లీలో నేతాజీ నగర్ లో జన్మించింది. 10 సంవత్సరాల వయస్సులో ఆమె కుటుంబం ముంబైకి వెళ్లింది. 17 సంవత్సరాల వయస్సులో, ఆమె నాటకరంగ కళాకారుడైన  శంకర్ నాగ్ ను కలుసుకుంది.  ఆరేళ్ల తర్వాత ఇద్దరూ పెళ్లి చేసుకుని బెంగళూరుకు వెళ్లారు. శంకర్ ప్రసిద్ధ సినీ నటుడు, దర్శకుడు అయ్యాడు.  ఆర్.కె. నారాయణ్  మాల్గుడి డేస్ (1987) టీవీ అనుసరణ నిర్మించాడు. 1990లో శంకర్ కారు ప్రమాదంలో మరణించాడు. అరుంధతి థియేటర్‌లో నటించడం కొనసాగించింది.

## అవార్డులు
* సంగీత నాటక అకాడమీ అవార్డు (2008 – థియేటర్, నటన) 
* పద్మశ్రీ (2010)  
* ఉత్తమ సహాయ నటిగా 57వ జాతీయ చలనచిత్ర పురస్కారం – పా చిత్రం

## మూలాలు

వర్గం:1956 జననాలు
వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:పద్మశ్రీ పురస్కారం పొందిన మహిళలు
స్వామినారాయణ దేవాలయం (అట్లాంటా)

**స్వామినారాయణ దేవాలయం,** జార్జియాలోని అట్లాంటాలో స్వామినారాయణ్ సంస్థచే నిర్మించబడిన సాంప్రదాయ హిందూ దేవాలయం. మహంత్ స్వామి మహారాజ్ నేతృత్వంలోని స్వామినారాయణ్ సంస్థ, హిందూమతంలోని స్వామినారాయణ సంస్థకు చెందినది. ఈ దేవాలయం 2007, ఆగస్టు 26న ప్రారంభించబడింది. అట్లాంటాలోని లిల్బర్న్ శివారులో ఉన్న ఈ దేవాలయం, పురాతన హిందూ గ్రంథాల ప్రకారం నిర్మించబడింది. 30 ఎకరాల్లో విస్తరించి ఉన్న ఈ దేవాలయం 34,450 చేతితో చెక్కిన ఇటాలియన్ పాలరాయి, టర్కిష్ సున్నపురాయి, భారతీయ ఇసుకరాయితో తయారు చేయబడింది. ఇక్కడ వారానికోసారి సభలు జరుగుతాయి. ప్రతిరోజూ ఆరాధనలు, సందర్శకుల కోసం ఈ దేవాలయం తెరిచే ఉంటుంది.

గ్రేటర్ అట్లాంటా ప్రాంతంలో ఉన్న ప్రవాస భారతీయులు 1980లలో ఆధ్యాత్మిక సమావేశాలను నిర్వహించడానికి వారివారి ఇళ్ళలో కలుసుకునేవారు. 1988లో, జార్జియాలోని క్లార్క్‌స్టన్‌లో సంఘం స్కేటింగ్ రింక్‌ను కొనుగోలు చేసి, దానిని దేవాలయంగా పునరుద్ధరించింది. ప్రస్తుతమున్న దేవాలయానికి చెందిన ఇరవై తొమ్మిది ఎకరాల ప్లాట్‌ను 2000, ఫిబ్రవరి నెలలో జార్జియాలోని లిల్‌బర్న్‌లో కొనుగోలు చేశారు. ప్రముఖ్ స్వామి మహరాజ్ భూమి పూజలు నిర్వహించాడు. ఆ తరువాత 2004లో శంకుస్థాపన కార్యక్రమం జరిగింది. 2007లో నిర్మాణం పూర్తయిన తర్వాత దేవాలయం ప్రారంభించబడింది. 2017, జూలై 1న పదవ వార్షికోత్సవం జరిగింది.

## నిర్మాణం, ప్రారంభోత్సవం
2000, ఫిబ్రవరి నెలలో, ప్రముఖ్ స్వామి మహారాజ్ ఆశీస్సులతో, అట్లాంటా శివారులోని లిల్‌బర్న్‌లో 29 ఎకరాల స్థలాన్ని కొనుగోలు చేశారు. 200, జూన్ 13న శైలన్యాస్ విధి అనే వైదిక కార్యక్రమం నిర్వహించి, దేవాలయ పునాదికి శంకుస్థాపన చేశారు.

### దేవాలయ నిర్మాణం
2005 సెప్టెంబరులో నిర్మాణం ప్రారంభమైంది, 2006 జనవరిలో పునాది కోసం కాంక్రీటు పోశారు. 2006 మార్చిలో, 106,000 క్యూబిక్ అడుగుల ఇటాలియన్ కర్రారా పాలరాయిని అమర్చడానికి ఒక ప్రత్యేక క్రేన్‌ను ఏర్పాటు చేశారు. 34,000 కంటే ఎక్కువ చెక్కిన రాతి నగిషీలను భారతదేశం నుండి తెప్పించారు. 2007 ఆగస్టులో ప్రముఖ్ స్వామి మహారాజ్ ప్రారంభించడంతో ఈ మందిర నిర్మాణం కేవలం రెండేళ్ళలోపు పూర్తయింది.

దేవాలయ ప్రారంభోత్సవానికి ముందు పెద్ద ఎత్తున ఉత్సవాలు నిర్వహించబడ్డాయి. 2007 ఆగస్టు 24న, పదివేలమందికి పైగా భక్తుల సమక్షంలో ప్రపంచ శాంతికోసం విశ్వశాంతి మహాయజ్ఞాన్ని నిర్వహించారు.

2007 ఆగస్టు 26న, ప్రముఖ్ స్వామి మహారాజ్ చేతులమీదుగా దేవతామూర్తుల ప్రతిష్ఠతో దేవాలయం ప్రారంభించబడింది. కాంగ్రెస్ సభ్యుడు హెన్రీ జాన్సన్ జూనియర్, లిల్బర్న్ మేయర్, జాక్ బోల్టన్, గ్విన్నెట్ కౌంటీ కమిషనర్ చార్లెస్ బన్నిస్టర్ తదితరులు ఈ కార్యక్రమానికి హాజరయ్యారు. 

## చిత్రమాలిక

File:Atlanta Mandir - aerial.jpg|
File:BAPS Mandir Atlanta 1.jpg|
File:BAPS Mandir Atlanta 2.jpg|
File:BAPS Swaminarayan Hindu Temple 1.jpg|
File:BAPS Mandir Atlanta 3.jpg|
File:BAPS Mandir Atlanta 4.jpg|
File:BAPS Mandir Atlanta 5.jpg|
File:BAPS Mandir Atlanta 6.jpg|
File:BAPS Mandir Atlanta 7.jpg|
File:BAPS Mandir Atlanta 8.jpg|
File:BAPS Mandir Atlanta 9.jpg|
File:BAPS Mandir Atlanta 10.jpg|
File:BAPS Mandir Atlanta 11.jpg|
File:BAPS Mandir Atlanta 12.jpg|
File:BAPS Mandir Atlanta 13.jpg|
File:BAPS Mandir Atlanta 14.jpg|
File:BAPS Mandir Atlanta 15.jpg|
File:BAPS Mandir Atlanta 16.jpg|
File:BAPS Mandir Atlanta 17.jpg|
File:BAPS Mandir Atlanta 18.jpg|
File:BAPS Mandir Atlanta 19.jpg|


## మూలాలు

## బయటి లింకులు

వర్గం:హిందూ దేవాలయాలు, అమెరికా
వర్గం:2007 స్థాపితాలు
వర్గం:జార్జియా
ఉండ్రుగొండ లక్ష్మీనరసింహస్వామి దేవాలయం

**ఉండ్రుగొండ లక్ష్మీనరసింహస్వామి దేవాలయం**, తెలంగాణ రాష్ట్రం, సూర్యాపేట జిల్లా, చివ్వేంల మండలం, ఉండ్రుగొండ గ్రామంలోని కొండలపై ఉన్న లక్ష్మీనరసింహస్వామి దేవాలయం. ఇక్కడి ప్రాంతాన్ని గిరిదుర్గం అని కూడా పిలుస్తారు. ఇది *శయన నరసింహస్వామి* ఆకారాన్ని పోలి ఉంటుంది. ఇది సూర్యాపేట పట్టణానికి 12 కిలోమీటర్ల దూరంలో, 65వ జాతీయ రహదారి నుండి 3 కిలోమీటర్ల దూరంలో ఉంది.

## ప్రదేశం
ఈ ప్రాంతంలో 1,372 ఎకరాల్లో ఎనమిది కొండలు విస్తరించి ఉన్నాయి. ఈ ఎనమిది కొండలను కలుపుతూ దుర్గం ప్రాకారాలు నిర్మించబడ్డాయి. ఇక్కడ దాదాపు 23 దర్శనీయ ప్రదేశాలు ఉన్నాయి. అందులో ఈ దేవాలయం ఒకటి. 

## దేవాలయ విశేషాలు
సా.శ. 8-9 శతాబ్దం మధ్యకాలంలో రేచర్ల పద్మనాయకుల కాలంలో స్వయంభుగా వెలసిన లక్ష్మీనరసింహస్వామి 1200 ఏళ్ళకిందటే పూజలు అందుకున్నాడని చరిత్ర చెబుతోంది. విష్ణుకుండినుల చేత ఈ దేవాలయం నిర్మించబడింది. నరసింహావతారం ముగిసే సమయంలో ఆ స్వామి ఇక్కడి వెలిసాడని, కాకతీయ సామ్రాజ్యాన్ని పాలించిన రుద్రమదేవి చేత పూజలు కూడా అందికున్నాడని చరిత్రకారుల అభిప్రాయం. ఈ దేవాలయంలో భాగవతంలోని గజేంద్ర మోక్ష ఘట్టాన్ని వర్ణించే చిత్రాలు, బొమ్మలు ఉన్నాయి. దేవాలయ ముందుభాగంలోని కోనేరులో, మెడ విరిగినట్టుగా కనపడే భారీ మొసలి ఆకారంలోని రాయి ఉంది.

స్వామి రక్షణగా ఏడు పడగల ఆదిశేషురూపాలు, క్షేత్ర పాలకులుగా ఆంజనేయ స్వామి, హరిహరుల సమన్వయాన్ని సూచిస్తూ వినాయకుడు, కాలభైరవుల రూపాలు ఇక్కడ వెలిసాయి. రాక్షస శిలలను పగలగొడుతున్న అడవి జువ్వి వృక్ష రాజము ఇక్కడి ప్రత్యేకత.

## పూజలు, ఉత్సవాలు
ప్రతిరోజూ ఉదయం 10 గంటల నుండి మధ్యాహ్నం 12 వరకు (శనిఆదివారాలు, పండుగ-సెలవు రోజులలో సాయంత్రం 4 వరకు) ఈ దేవాలయం తెరిచి ఉంటుంది. ప్రతినెల స్వాతి నక్షత్రం రోజున విశేష అభిషేకం జరుగుతుంది.
* కార్తీక పౌర్ణమి: ప్రతి సంవత్సరం కార్తీక పౌర్ణమి రోజున పూజలతో కార్తీక దీపరాధనలతో భక్తులు ఇక్కడ పూజలు చేస్తారు.
* హనుమాన్ జయంతి: ప్రతియేటా హనుమాన్ జయంతి సందర్భంగా ఈ దేవాలయ ప్రాంగణంలో క్షేత్ర పాలకుడు ఆంజనేయస్వామికి పంచామృత అభిషేకం, ఆకుపూజ, లక్ష్మీనరసింహ స్వామి వరమాల, మూల మంత్ర హోమం నిర్వహించబడుతాయి.

## మూలాలు

వర్గం:సూర్యాపేట జిల్లా దేవాలయాలు
వర్గం:విష్ణు దేవాలయాలు
సుధీర్ ఎం. పారిఖ్

**సుధీర్ ఎం. పారిఖ్** భారతీయ సంతతికి చెందిన ఒక అమెరికన్ వైద్య వైద్యుడు, ఆస్తమా, అలర్జీల చికిత్సలో నైపుణ్యం, సామాజిక కార్యకలాపాలకు ప్రసిద్ధి చెందాడు.   భారత ప్రభుత్వం  2010లో సామాజిక సేవా రంగానికి చేసిన కృషికి గాను ఆయనను పద్మశ్రీ పురస్కారంతో  సత్కరించింది. 

## జీవిత చరిత్ర
గుజరాత్ లో జన్మించిన సుధీర్ ఎం.పారిఖ్ అహ్మదాబాద్ లోని బి.జె. మెడికల్ కాలేజ్ నుండి మెడికల్ గ్రాడ్యుయేట్, డెబ్భైలలో అమెరికాకు వలస వెళ్ళాడు, అతను అలెర్జిస్ట్ , ఇమ్యునాలజిస్ట్, న్యూజెర్సీలోని హైలాండ్ పార్క్ లో ప్రాక్టీస్ చేస్తున్నాడు.  అతను 1980లో న్యూజెర్సీలోని హోబోకెన్ లో తన ప్రైవేట్ ప్రాక్టీస్ ను ఏర్పాటు చేశాడు. ఇప్పుడు న్యూజెర్సీకి చెందిన ఆస్తమా, అలర్జీ, న్యూయార్క్  అలర్జీ మెడికల్ కేర్, ముర్రే హిల్  అలర్జీ ఆస్తమా అసోసియేట్స్, క్రైస్ట్ హాస్పిటల్ ,హోబోకెన్ యూనివర్సిటీ మెడికల్ సెంటర్ వంటి అనేక ఆసుపత్రులతో సంబంధం కలిగి ఉన్నాడు.  అతను అసిస్టెంట్ ప్రొఫెసర్ హోదాలో రాబర్ట్ వుడ్ జాన్సన్ మెడికల్ స్కూల్ లో కూడా చేస్తున్నాడు.

## సామాజిక కార్యకలాపాలు
అతను స్థాపించిన ఫౌండేషన్ ఆధ్వర్యంలో  తమిళనాడు సునామీ బాధితులకు, గుజరాత్ భూకంప బాధితులకు మానవతా సహాయ కార్యక్రమాల కోసం డబ్బును సేకరించడంలో సహాయం చేశారు.  గుజరాత్ భూకంపం ప్రభావిత ప్రాంతాలను సందర్శించిన సందర్భంగా అధ్యక్షుడు బిల్ క్లింటన్ తో కలిసి వచ్చిన ప్రతినిధులలో ఆయన ఒకరు. భారతదేశంలో ఎయిడ్స్ అవగాహన, ఇతర ఆరోగ్య సంరక్షణ సమస్యలను వ్యాప్తి చేయడానికి నిధులను సేకరించడానికి కూడా ఆయన సహకారం అందించారు. 1995 నుండి 2005 వరకు షేర్ అండ్ కేర్ ఫౌండేషన్ ద్వారా ఇండో అమెరికన్ కమ్యూనిటీ కి స్కాలర్ షిప్ ప్రోగ్రామ్ కోసం కార్పస్ ను అందించాడు, భారతదేశంలో గిరిజన విద్యా కార్యక్రమం అయిన ఏకల్ విద్యాలయకు మద్దతుదారుగా ఉన్నాడు.  

## అవార్డులు, గుర్తింపులు

* ఎల్లిస్ ఐలాండ్ మెడల్ ఆఫ్ హానర్ (2005)
* ప్రవాసీ భారతీయ సమ్మాన్ (2006)
* పద్మశ్రీ పురస్కారం(2010)

## మూలాలు

వర్గం:జీవిస్తున్న ప్రజలు
వర్గం:పద్మశ్రీ పురస్కార గ్రహీతలు
తడప్

**తడప్** 2021లో విడుదలైన హిందీ సినిమా. నడియాద్వాలా గ్రాండ్‌సన్ ఎంటర్‌టైన్‌మెంట్, ఫాక్స్ స్టార్ స్టూడియోస్ బ్యానర్‌లపై సాజిద్ నదియాద్వాలా నిర్మించిన ఈ సినిమాకు మిలిన్ లూథ్రియా దర్శకత్వం వహించాడు. ఈ సినిమా తెలుగులో హిట్టయిన ‘ఆర్.ఎక్స్. 100’కు హిందీ రీమేక్. అహన్ శెట్టి, తారా సుతారియా ప్రధాన పాత్రల్లో నటించిన ఈ సినిమా ట్రైలర్‌ను 27 అక్టోబర్ 2021న నటుడు చిరంజీవి విడుదల చేయగా, సినిమా 3 డిసెంబర్ 2021న విడుదలై, 2022 జనవరి 28న డిస్నీ+ హాట్‌స్టార్ ఓటీటీలో విడుదలైంది.

## నటీనటులు
*అహన్ శెట్టి
*తారా సుతారియా
*సౌరభ్ శుక్లా 
*కుముద్ మిశ్రా  
*రాజేష్ ఖేరా  
*సుమిత్ గులాటి 
*రాజ్ విశ్వకర్మ 
*మంగళ్ కెంకారే
*హషిమ్ హైదర్  
*సౌరవ్  చక్రబోర్తి
*బ్రీజ్ భూషణ్ శుక్లా  
*సొహయిల కపూర్ 
*గీత రామ్ శర్మ 
*అభిషేక్ షా  
*మనోజ్  కుక్షల్

## సాంకేతిక నిపుణులు
*బ్యానర్లు:  నడియావాలా గ్రాండ్ సన్ ఎంటర్ టైన్ మెంట్స్ , ఫాక్స్ స్టార్ స్టూడియోస్
*నిర్మాత:  సాజిద్ నడియాద్ వాలా,  ఫాక్స్ స్టార్ స్టూడియోస్
*కథ, స్క్రీన్‌ప్లే, దర్శకత్వం:   మిలిన్ లూథ్రియా 
*సంగీతం: ప్రీతమ్ 
*సినిమాటోగ్రఫీ:  రాగుల్ ధారుమాన్

## మూలాలు

## బయటి లింకులు

వర్గం:2021 సినిమాలు
బ్యాచిలర్

**బ్యాచిలర్** 2021లో విడుదలైన తెలుగు సినిమా. అక్సస్ ఫిలిం ఫ్యాక్టరీ బ్యానర్‌పై జి. ఢిల్లీబాబు నిర్మించిన ఈ సినిమాకు సతీష్‌ సెల్వకుమార్‌ దర్శకత్వం వహించాడు. జీవీ ప్రకాష్‌, దివ్య భారతి, మిస్కిన్‌ ప్రధాన పాత్రల్లో నటించిన ఈ సినిమా 3 డిసెంబర్ 2021న విడుదలైంది.ఈ సినిమా సోని లివ్ ఓటీటీలో 21 జనవరి 2022న విడుదలైంది.
## నటీనటులు
*జి. వి. ప్రకాష్
*దివ్య భారతి
*మిస్కిన్‌
*మునీష్ కాంత్
*భగవతీ పెరుమాళ్  
*కార్తీక్ గుణశేఖరన్
*ఆర్. కే. విజయ్ మురుగన్  
*సుభాష్ సెల్వం
*మోనికా చిన్నకోట్లా

## సాంకేతిక నిపుణులు
*బ్యానర్:  అక్సస్ ఫిలిం ఫ్యాక్టరీ
*నిర్మాత:   జి. ఢిల్లీబాబు
*కథ, స్క్రీన్‌ప్లే, దర్శకత్వం:   సతీష్‌ సెల్వకుమార్‌ 
*సంగీతం: సిద్ధూ కుమార్ 
*సినిమాటోగ్రఫీ: తేని ఈశ్వర్

## మూలాలు

వర్గం:2021 తెలుగు సినిమాలు
బాగ్దాద్ వీరుడు

**బాగ్దాద్ వీరుడు** 1975, సెప్టెంబర్ 25వ తేదీన విడుదలైన తెలుగు డబ్బింగ్ సినిమా. 1973లో విడుదలైన తమిళ సినిమా బాగ్దాద్ పెరళగి చిత్రాన్ని బాగ్దాద్ వీరుడు పేరుతో తెలుగులోనికి డబ్ చేశారు.
## నటీనటులు
* జయలలిత - ముంతాజ్
* రవిచంద్రన్ - అబ్ద్దుల్లా
* సావిత్రి
* మేజర్ సుందర్‌రాజన్
* నాగేష్
* ఎస్.ఎ.అశోకన్
* ఎ.శకుంతల
* ఆర్.ఎస్.మనోహర్
* వి.కె.రామస్వామి
* తెంగై శ్రీనివాసన్
* సచ్చు
* శుభ
* జయసుధ
* పుష్పమాల
* ఎన్నత కన్నయ్య
* టైపిస్ట్ గోపు
* సరళ
* షణ్ముగసుందరం

## సాంకేతికవర్గం
* దర్శకత్వం: టి.ఆర్.రామన్న
* నిర్మాత:కె.తిరువెంకటస్వామి
* సంగీతం: ఎం.ఎస్.విశ్వనాథన్, మారెళ్ళ రంగారావు
* కథ: రవీందర్
* సంభాషణలు: రాజశ్రీ 
* ఛాయాగ్రహణం: ఎం.ఎ.రహమాన్
* కూర్పు:టి.ఆర్.శ్రీనివాసులు

## మూలాలు

వర్గం:డబ్బింగ్ సినిమాలు
వర్గం:తమిళ అనువాద సినిమాలు
వర్గం:జయలలిత నటించిన సినిమాలు
వర్గం:నగేష్ నటించిన సినిమాలు
వర్గం:జయసుధ నటించిన సినిమాలు
వర్గం:సావిత్రి నటించిన సినిమాలు
బండ్లగూడ (రామచంద్రాపురం)

**బండ్లగూడ**, తెలంగాణ రాష్ట్రం, సంగారెడ్డి జిల్లా, రామచంద్రాపురం మండలంలోని గ్రామం. 2011 జనగణన సమాచారం ప్రకారం ఈ గ్రామ లొకేషన్ కోడ్ (గ్రామం కోడ్) 573967.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మెదక్ జిల్లాలోని ఇదే మండలంలో ఉండేది.

## తాగు నీరు
ఈ గ్రామంలో కుళాయిల ద్వారా నీరు సరఫరా అవుతోంది. గ్రామంలో ఏడాది పొడుగునా చేతిపంపులు, బోరుబావుల ద్వారా ఏడాది పొడుగునా నీరు అందుతుంది.

## పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## ఉత్పత్తి
గ్రామంలో ఈ కింది వస్తువులు ఉత్పత్తి అవుతున్నాయి.

### ప్రధాన పంటలు
వరి, మొక్కజొన్న, ప్రత్తి, కంది, వేరుశనగ

## రవాణా
ఇక్కడికి సమీపంలో లింగంపల్లి రైల్వే స్టేషన్, చందానగర్ రైల్వే స్టేషన్లు ఉన్నాయి. తెలంగాణ రాష్ట్ర రోడ్డు రవాణా సంస్థ ఆధ్వర్యంలో బండ్లగూడ మీదుగా శ్రీరామ్ నగర్ కాలనీ, పటాన్‌చెరు, హైదరాబాదు మొదలైన ప్రాంతాలకు బస్సు సౌకర్యం ఉంది.

## మూలాలు

## వెలుపలి లంకెలు
కొండా

**కొండా** 2022లో రూపొందుతున్న తెలుగు సినిమా. మాజీ ఎమ్మెల్సీ కొండా మురళి, మాజీ ఎమ్మెల్యే కొండా సురేఖల జీవితకథ ఆధారంగా శ్రేష్ఠ పటేల్ మూవీస్ సమర్పణలో ఏ కంపెనీ ప్రొడక్షన్ బ్యానర్‌పై సుష్మితా పటేల్ నిర్మించిన ఈ సినిమాకు రామ్ గోపాల్ వర్మ దర్శకత్వం వహించాడు. అదిత్‌ అరుణ్, ఇర్రా మోర్‌, పృథ్వీరాజ్, శ్రవణ్ ప్రధాన పాత్రల్లో నటించిన ఈ సినిమా ట్రైలర్ 2022 జనవరి 26న 10గంటల 25 నిముషాలకి విడుదల చేసి  సినిమాను జూన్ 23న విడుదల చేశారు.
## చిత్ర నిర్మాణం
‘కొండా’ పేరుతో సినిమాను నిర్మిస్తున్నట్టు అధికారికంగా 26 సెప్టెంబర్ 2021న ప్రకటించి, సినిమాకి సంబంధించిన పోస్టర్స్ 4 అక్టోబర్ 2021న విడుదల చేసి,  షూటింగ్ ను అక్టోబర్ 12న కొండా మురళి స్వగ్రామమైన వంచనగిరిలో ప్రారంభమైంది.ఈ సినిమా షూటింగ్ పూర్తి అవ్వడంతో వరంగల్ లో షూటింగ్ పూర్తి అయిన సందర్భంగా ముగింపు వేడుక నిర్వహించారు.

## నటీనటులు
*అదిత్‌ అరుణ్ 
*ఇర్రా మోర్‌  
*పృథ్వీరాజ్  
*ఎల్. బి. శ్రీరామ్  
*తులసి
*శ్రవణ్ 
*జబర్దస్త్ రామ్ ప్రసాద్
*మల్లెడి రవికుమార్

## సాంకేతిక నిపుణులు
*బ్యానర్:  ఏ కంపెనీ ప్రొడక్షన్
*నిర్మాత:   సుష్మితా పటేల్ 
*కథ, స్క్రీన్‌ప్లే, దర్శకత్వం:  రామ్ గోపాల్ వర్మ
*సంగీతం: డి.ఎస్.ఆర్   
*సినిమాటోగ్రఫీ: మల్హర్బట్ జోషి 
*బ్యాక్‌గ్రౌండ్ సంగీతం: ఆనంద్ 
*ఎడిటర్: మనీష్ ఠాకూర్ 
*మాటలు: భరత్ కుమార్ 
## మూలాలు
మీనాక్షి సుందరేశ్వర్

**మీనాక్షి సుందరేశ్వర్** 2021లో విడుదలైన తెలుగు సినిమా. ధర్మాటిక్  ఎంట‌ర్‌టైన్‌మెంట్ బ్యానర్‌పై కరణ్ జోహార్, అపూర్వ మెహతా, సోమెన్ మెహతా నిర్మించిన ఈ సినిమాకు వివేక్ సోని దర్శకత్వం వహించాడు. సన్యా మల్హోత్రా, అభిమన్యు దాసాని ప్రధాన పాత్రల్లో నటించిన ఈ సినిమా 2021 నవంబరు 5న నెట్‌ఫ్లిక్స్ ఓటీటీలో హిందీ, తమిళ, తెలుగు భాషల్లో విడుదలైంది.
## నటీనటులు

*సన్యా మల్హోత్రా-జి. మీనాక్షి
*అభిమన్యు దాసాని - సుందరేశ్వర్  మఖిజ 
* శివ కుమార్ సుబ్రమణ్యం -  తథా
*నివేద భార్గవ - రుక్మణి అత్తై  
*పూర్ణేందు భట్టాచార్య - మణి
*కోమల్ ఛబ్రియా - సుహాసిని 
*మనోజ్ మణి మాథ్యూ - వామన్‌ 
*అర్చన అయ్యర్ - పూజిత
*రితికా శ్రోత్రి - ముకై
*కల్ప్ షా - రాసు
* సౌరభ్ శర్మ - ట్యూటర్‌
*మహేష్ పిళ్లై - గణపతి
*సోనాలి సచ్‌దేవ్ - సమృద్ధి
*వరుణ్‌రావు - అనంతన్‌
*సుఖేష్ అరోరా - సెంథిల్‌
*చేతన్ శర్మ - సాయి కుమార్‌
*ఖుమాన్ నోంగ్యై - దిగంత 

## సాంకేతిక నిపుణులు
*బ్యానర్: ధర్మాటిక్  ఎంట‌ర్‌టైన్‌మెంట్ 
*నిర్మాతలు:  కరణ్ జోహార్,  అపూర్వ మెహతా, సోమెన్ మెహతా
*కథ, స్క్రీన్‌ప్లే, దర్శకత్వం:  వివేక్ సోని
*సంగీతం: జస్టిన్ ప్రభాకరన్
*సినిమాటోగ్రఫీ: దేబోజీత్ రే

## మూలాలు

## బయటి లింకులు
*
సన్యా మల్హోత్రా

**స‌న్యా మ‌ల్హోత్రా** భారతదేశానికి చెందిన హిందీ సినిమా నటి. ఆమె 2016లో విడుదలైన దంగల్ సినిమా ద్వారా సినీరంగంలోకి అడుగు పెట్టింది.
### నటించిన సినిమాలుa

### టెలివిజన్

### డబ్బింగ్ ఆర్టిస్ట్

## మూలాలు

వర్గం:1992 జననాలు
బద్రీ నారాయణ్

**బద్రీ నారాయణ్** (1929, జూలై 22 - 2013, సెప్టెంబరు 23) తెలంగాణ రాష్ట్రానికి చెందిన చిత్రకారుడు, రచయిత, కథకుడు.

## జననం
నారాయణ్ 1929, జూలై 22న తెలంగాణ రాష్ట్రంలోని సికింద్రాబాదులో జన్మించాడు. 13 సంవత్సరాల వయస్సులో తన తల్లిని కోల్పోయిన నారాయణ్, అమ్మమ్మ ఇంట్లో పెరిగాడు. 

## కళారంగం
నారాయణ్ శిక్షణ లేకుండా పెయింటింగ్ వేయడం ప్రారంభించాడు. 1949లో తొలిసారిగా చిత్రకళా ప్రదర్శన నిర్వహించాడు. 1954లో సోలోగా చిత్రకళా ప్రదర్శన నిర్వహించాడు. దాదాపు 50కి పైగా సోలో ప్రదర్శనలు చేశాడు. పిల్లల పుస్తకాలకు చిత్రాలు గీశాడు. చిన్నచిన్న కథలు, పద్యాలు రాశాడు. ఇతడి గురించి ముంబై ఆల్ ఇండియా రేడియోలో డాక్యుమెంటరీ కూడా వచ్చింది.

## పురస్కారాలు
# 1987: పద్మశ్రీ పురస్కారం
# 1990: మహారాష్ట్ర గౌరవ పురస్కారం

## మరణం
బద్రీ నారాయణ్ 2013, సెప్టెంబరు 23న అనారోగ్యం కారణంగా బెంగుళూరులోని ఒక ఆసుపత్రిలో మరణించాడు.

### చిత్రకారుడిగా
* శాంతా రామేశ్వర్ రావు రచించిన *[https://openlibrary.org/works/OL4258128W/The_Mahabharata మహాభారతం;]* బద్రి నారాయణ్ దృష్టాంతాలు. (1985, ఓరియంట్ లాంగ్‌మన్) 
* *లక్ష్మీ లాల్ రచించిన [https://books.google.com/books/about/The_Ramayana.html?id=FHPXAAAAMAAJ&redir_esc=y రామాయణం]*, బద్రీ నారాయణ్ (1988, ఓరియంట్ లాంగ్‌మన్)

## మూలాలు

## బయటి లింకులు
* బద్రి నారాయణ్ ప్రొఫైల్, ఇంటర్వ్యూ, కళాఖండాలు
* కలర్ ఆఫ్ ఇండియా.కామ్ లో బద్రీ నారాయణ్
* ఇండియన్ ఆర్ట్ కల్చర్ లో బద్రీ నారాయణ్
* లలిత కళా అకాడమీ సేకరణలో చిత్రం
* ది ఆర్ట్స్ ట్రస్ట్ ఆన్‌లైన్ గ్యాలరీలో బద్రీ నారాయణ్ పెయింటింగ్స్ (ఆర్కైవ్ చేయబడింది)
* ది హిందూ వార్తాపత్రికలో బద్రీ నారాయణ్‌పై కథనం, పెయింటింగ్ చిత్రంతో సహా
* డెక్కన్ హెరాల్డ్‌లో కథనం 
* బద్రి నారాయణ్ ద్వారా ఇల్లు, చెట్ల చిత్రం
* పిఎంఏలోని స్క్వేర్‌లు
* పిఎంఏలో ఉన్న వ్యక్తి

వర్గం:1929 జననాలు
వర్గం:2013 మరణాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా చిత్రకారులు
పరమేశ్వర్ హివ్రాలే

**పరమేశ్వర్ హివ్రాలే** (**Parameshwar Hivrale**) (జననం 1991 జూన్ 28) భారతీయ నటుడు, దర్శకుడు.

## జననం, విద్య
పరమేశ్వర్ హివ్రాలే  1991 జూన్ 28 (వయస్సు 29 ) కామారెడ్డి తెలంగాణ రాష్ట్రంలో పుట్టిన స్దలం, తన విద్యాభ్యాసం సాందీపని జూనియర్ కాలేజీ, విజయ్ ఇన్స్టిట్యూట్ ఆఫ్ ఇంజనీరింగ్ టెక్నాలజీ & సైన్సెస్ బి.టెక్ పూర్తి చేసిన తర్వాత హైదరాబాద్‌కు వెళ్లి పూణేలో నుండి దర్శకత్వం, నటన, స్క్రిప్ట్ రైటింగ్‌లో తన కోర్సును పూర్తి చేశాడు.

## కుటుంబం
పరమేశ్వర్ ఒక మధ్యతరగతి కుటుంబానికి చెందినవాడు, అతని తండ్రి భుజంగ రావు పాటిల్ హివ్రాలే లారీ డ్రైవర్, తల్లి లక్ష్మీ బాయి హివ్రాలే గృహిణి, వారి జీవితంలో చాలా కష్టమైన సమయాలను ఎదుర్కొన్నారు . పరమేశ్వర్ తల్లిదండ్రులు ఇద్దరూ ఒకరికొకరు మద్దతుగా ఉండి వారి ముగ్గురు పిల్లల కోసం కష్టపడ్డారు. వారికి మంచి విద్యను అందించారు. భుజంగ రావు, లక్ష్మీబాయిలకు పరమేశ్వర్ హివ్రాలే రెండవ సంతానం, రామేశ్వర్ రావ్ పాటిల్ హివ్రాలే మొదటి సంతానం, సాయినాధ్ రావ్ పాటిల్ హివ్రాలే ఆఖరి సంతానం. పరమేశ్వర్ గారి అన్న రామేశ్వర్ రావ్ పాటిల్ హివ్రాలే, అతని చదువు పూర్తయిన తర్వాత ప్రైవేట్ ఉద్యోగంలో ఉండి కుటుంబాన్ని పోషిస్తున్నాడు. పరమేశ్వర్ 2018లో శిరీషను వివాహం చేసుకున్నారు, వీరికి ఈశ్వర్, శివాన్ష్ అనే ఇద్దరు మగపిల్లలు జన్మించారు. సినిమాల పట్ల పరమేశ్వర్‌కు ఉన్న ఆసక్తిని చూసిన అతని కుటుంబసభ్యులకు అతని కెరీర్‌ని నిర్మించుకోవడానికి ప్రోత్సహించారు.

## సినిమా జీవితం
పరిశ్రమలోని ఏ వ్యక్తి నుండి ఎటువంటి మద్దతు లేకపోయినా అతను తెలుగు చలనచిత్ర పరిశ్రమలో తన నట జీవితాన్ని ప్రారంభించాడు. అతని అభిరుచి దర్శకత్వం అయినప్పటికీ, అతను తన మనుగడ, ఆర్థిక అవసరాల కోసం నటనను తీసుకోవలసి వచ్చింది. అందుకే అతను చిరు గొడవలు (2015) కుమారి 18+, లావణ్య విత్ లవ్‌బాయ్స్, జాతీయ రహదారి, **దారి** వంటి సినిమాల్లో నటించాడు. "గుమ్మడి నర్సయ్య" సినిమాతో దర్శకుడిగా తెరంగేట్రం చేయనున్నాడు.

## బయటి లింకులు
* *

## మూలాలు

వర్గం:సినిమా దర్శకులు
వర్గం:సినిమా నటులు
రాజలక్ష్మి పార్థసారథి

**శ్రీమతి వైజిపి**గా ప్రసిద్ధి చెందిన **యెచా గుంజ రాజలక్ష్మి పార్థసారథి**(27 నవంబర్ 1925 - 6 ఆగస్టు 2019), భారతీయ జర్నలిస్ట్, విద్యావాది, సామాజిక కార్యకర్త.  ఆమె పద్మ శేషాద్రి బాల భవన్ వ్యవస్థాపకురాలు, డీన్. రాజాలక్ష్మి కి  సాహిత్యం, విద్యకు ఆమె అందించిన సేవలకు గాను  2010లో పద్మశ్రీ పురస్కారం లభించింది. 

## వ్యక్తిగత జీవితం
రాజలక్ష్మి మద్రాసులో 27 నవంబర్ 1925న సంపన్న, విద్యావంతురాలైన కుటుంబంలో, బర్మా షెల్ ఉద్యోగి ఆర్.పార్థసారథి కుమార్తె, ఆయన భార్య అలమేలు అమ్మదంపతులకు జన్మించింది. ఆమె తండ్రి భారత స్వాతంత్ర్య కార్యకర్త దివాన్ బహదూర్ టి.రంగాచారి కుమారుడు, ఆమె తల్లి గృహిణి. ఆమె బంధువు కె.బాలాజీ తమిళ చిత్ర పరిశ్రమలో నటుడు, దర్శకుడు. 

రాజలక్ష్మి మద్రాసులోని సెయింట్ జాన్స్ స్కూల్, హోలీ క్రాస్ కళాశాలలో చదువకుని, 1947లో మద్రాసు విశ్వవిద్యాలయం నుండి జర్నలిజంలో గ్రాడ్యుయేట్ డిగ్రీని పొందింది. ఆమె తన తరగతిలో ఉన్న ఏకైక మహిళ, ఆమె కుటుంబంలో గ్రాడ్యుయేట్ అయిన మొదటి మహిళ. ఆమె ఎం.ఎడ్ పూర్తి చేసి, మద్రాసు విశ్వవిద్యాలయం నుండి  చరిత్రలో మాస్టర్స్ డిగ్రీని పొందింది.  

ఆమె నాటక రచయిత వై.జి. పార్థసారథిని వివాహం చేసుకుంది, వారికి ఇద్దరు కుమారులు వై.జి. రాజేంద్రన్, వై.జి. మహేంద్రన్( చలనచిత్ర, రంగస్థల నటుడు) ఉన్నారు. గుండె ఆగిపోవడం వల్ల రాజలక్ష్మి తన 93వ ఏట 6 ఆగస్టు 2019న చెన్నైలో మరణించింది. 

## కెరీర్
గ్రాడ్యుయేషన్ పూర్తి చేసిన తరువాత రాజలక్ష్మి ది హిందూ, తమిళ వారపత్రిక కుముడంలో జర్నలిస్ట్ గా పనిచేసింది. అయితే ఆమె వివాహం తరువాత తన ఉద్యోగాన్ని విడిచిపెట్టి 1958లో పద్మ శేషాద్రి బాల భవన్ ను ప్రారంభించింది. 

### పద్మ శేషాద్రి బాల భవన్
1958లో నుంగంబాక్కంలోని తన ఇంటి టెర్రస్ లో ఉన్న షెడ్లో నుంగంబాక్కం లేడీస్ రిక్రియేషన్ క్లబ్ సభ్యులతో కలిసి రాజలక్ష్మి 13 మంది విద్యార్థులతో ఒక పాఠశాలను ప్రారంభించింది , దాని శ్రేయోభిలాషులలో ఒకరైన ఆర్‌ఎం శేషాద్రి  కోరికలకు గౌరవసూచకంగా దానికి పద్మ శేషాద్రి బాల భవన్ అని పేరు పెట్టారు. మరుసటి సంవత్సరం పాఠశాల తన సొంత భవనాన్ని సంపాదించుకుంది. 1971లో పాఠశాల తన మొదటి శాఖను నుంగంబాక్కంలో స్థాపించింది (దీనిని ప్రధాన పాఠశాల అని కూడా పిలుస్తారు). 2009 లో 8,000 మంది విద్యార్థులు, 500 మంది సిబ్బందితో ఐదు శాఖలను కలిగి ఉంది. రాజలక్ష్మి 1958లో ప్రారంభమైనప్పటి నుండి, ఆమె మరణించే వరకు  పాఠశాల డీన్, డైరెక్టర్ గా పనిచేశారు. ఆమె స్థానంలో ఆమె కోడలు శ్రీమతి షీలా రాజేంద్రన్ ను  డీన్, డైరెక్టర్ నియమించారు. 

## అవార్డులు

* పద్మశ్రీ పురస్కారం(2010)
* 'అచీవ్ మెంట్ మెడల్ ఫర్ లీడర్ షిప్ అండ్ కమిట్ మెంట్ టు ఎక్సలెన్స్ ఇన్ ఎడ్యుకేషన్' (అమెరికా) 
* 'వాయుశ్రేష్ఠ సమ్మాన్' అవార్డు (భారత ప్రభుత్వం )
* 'పాల్ హారిస్ ఫెలో అవార్డు'(రోటరీ క్లబ్ ఆఫ్ మద్రాస్ )

## మూలాలు

వర్గం:1925 జననాలు
వర్గం:2019 మరణాలు
వర్గం:పద్మశ్రీ పురస్కారం పొందిన తమిళనాడు మహిళలు
సకిని రామచంద్రయ్య

**సకిని రామచంద్రయ్య** తెలంగాణ రాష్ట్రానికి చెందిన డోలి వాయిద్య జానపద కళాకారుడు. ఆయనకు 2022లో భారత ప్రభుత్వం పద్మశ్రీ పురస్కారాన్ని ప్రకటించింది.

## కుటుంబ నేపథ్యం
సకిని ముసలయ్య-గంగమ్మ దంపతుల కుమారుడైన రామచంద్రయ్య భద్రాద్రి కొత్తగూడెం జిల్లా మణుగూరు మండలం కూనవరం గ్రామంలో జన్మించారు.రామచంద్రయ్య తన తాతముత్తాతల నుంచి సంక్రమించిన గిరిజన సంప్రదాయ కళను నేర్చుకుని దానినే జీవనాధారంగా మలుచుకున్నాడు.   బసవమ్మను పెళ్లి చేసుకున్నాడు. వారికి ముగ్గురు కుమార్తెలు, ఒక కొడుకు ఉన్నాడు. 

## కళా  జీవితం
కోయ తెగలోని డోలి ఉపకులానికి చెందిన  రామచంద్రయ్య కోయదొరల ఇలవేల్పు కథకుడుగా ప్రసిద్ధి చెంది తన మాతృభాషలో ఆచార గీతాలు పాడుతూ తమ సంస్కృతి సంప్రదాయాలను కాపాడుకుంటూ వస్తున్నారు. తెలుగు రాష్ట్రాల్లో కోయ తెగల వంశ చరిత్రలను పారాయణం చేస్తూ ఉంటారు. ఆయన ప్రదర్శనలు ఇవ్వడానికి ఛత్తీస్‌గఢ్‌‌కు కూడా వెళ్లేవారు.సమక్క సారలమ్మల చరిత్ర తో పాటు 

* గరికామారాజు
* పగిడిద్దరాజు
* ఈరామరాజు
* గాడిరాజ
* నాగులమ్మ
* సదలమ్మ
* బాపనమ్మ
* ముసలమ్మ, తదితర ఆదివాసీ యోధుల కథలను ఆశువుగా గానం చేయడంలో రామచంద్రయ్య దిట్ట.

## మేడారంలో జాతరలో
ఆసియాలోనే అతి పెద్ద గిరిజన జాతరైన మేడారం సమ్మక్క సారక్క జాతరలో రామచంద్రయ్యకు ఓ ప్రత్యేక గుర్తింపు ఉంది.జాతర జరిగే ప్రతీసారి ఆయనకు ప్రత్యేక ఆహ్వానం ఉంటుంది. ఆ వనదేవతలకు ఆయన డోలు వాయిద్యం వాయిస్తూ పూజలు నిర్వహిస్తారు.

## అంతరించిపోతున్న కళకు అవార్డు
పద్మశ్రీ అవార్డుకు ఎంపిక అవ్వడంపై రామచంద్రయ్య స్పందిస్తూ అంతరించిపోతున్న ఆదివాసీ గిరిజన సంస్కృతి సంప్రదాయ కళకు ఈ అవార్డు దక్కిందన్నారు.ఈ కళను గుర్తించి అవార్డుకు ఎంపిక చేయడం చాలా సంతోషంగా ఉందని చెప్పారు. మా ముత్తాత నుంచి మా తాతకు మా తాత నుంచి నా తండ్రి ఆయన నుంచి నాకు ఈ కళ వారసత్వంగా వచ్చిందన్నారు. గిరిజన కళలు సంప్రదాయాలు అంతరించిపోతున్న ఈ రోజుల్లో కేంద్ర, రాష్ట్ర ప్రభుత్వాలు డోలు వాయిద్యాన్ని కళగా గుర్తించి పద్మశ్రీ పురస్కారాన్ని ఇవ్వడం ఆనందంగా ఉందని తెలిపారు.
## ప్రభుత్వ ప్రోత్సాహం
2022 సంవత్సరానికి గాను పద్మశ్రీ అవార్డుకు ఎంపికైన డోలు వాయిద్య కళాకారుడు సకిని రామచంద్రయ్యను ముఖ్యమంత్రి కేసీఆర్ సన్మానించి, ఆయన సొంత జిల్లా కేంద్రం కొత్తగూడెంలో నివాసానికి అనువైన ఇంటి స్థలం, అందులో ఇల్లు నిర్మించుకోవడం కోసం రూ.కోటి రివార్డును ముఖ్యమంత్రి కేసీఆర్ ప్రకటించాడు.
## మరణం
సకిని రామచంద్రయ్య వయస్సు రీత్యా అనారోగ్య సమస్యలతో ఆరోగ్యం క్షీణించడంతో బాధపడుతూ 2024 జూన్ 23న మణుగూరులోని తన స్వగృహంలో మరణించాడు.

## మూలాలు

వర్గం:పద్మ పురస్కారాలు
వర్గం:జానపద కళాకారులు
వర్గం:జానపద సాహిత్యం
వర్గం:జానపద కళారూపాలు
వర్గం:తెలంగాణ కళాకారులు
వర్గం:పద్మశ్రీ పురస్కారం పొందిన తెలంగాణ వ్యక్తులు
సుచిత్ర ఎల్లా

**సుచిత్ర ఎల్లా** భారతీయ బయోటెక్ శాస్త్రవేత్త, భారతదేశంలో మొట్టమొదటి కరోనా టీకా మందును కనుగొన్నా భారతీయ బయోటెక్ అంతర్జాతీయ లిమిటెడ్ కో చైర్మన్ & మేనేజింగ్ డైరెక్టర్. స్వదేశీ కొవిడ్‌ టీకా ‘కొవ్యాక్సిన్‌’ ఆవిష్కరణకు గాను భారత్‌ బయోటెక్‌ సీఎండీ కృష్ణ ఎల్ల, జేఎండీ సుచిత్ర ఎల్ల దంపతులకు భారత ప్రభుత్వం 2022లో పద్మభూషణ్‌ పురస్కారాన్ని ప్రకటించింది. 

సుచిత్ర కె. ఎల్లా 2012-13 సంవత్సరానికిగాను కాన్ఫెడరేషన్ ఆఫ్ ఇండియన్ ఇండస్ట్రీ (సీఐఐ) ఆంధ్రప్రదేశ్ చైర్‌పర్సన్‌గా, సీఐఐ - దక్షిణ ప్రాంత చైర్‌పర్సన్‌గా 2022-23 సంవత్సరానికిగాను పని చేసింది.
## టీటీడీ పాలకమండలి సభ్యురాలిగా
సుచిత్ర ఎల్లాను తిరుమల తిరుపతి దేవస్థానం (టీటీడీ) ధర్మకర్తల మండలి సభ్యురాలిగా అక్టోబర్ 30న ప్రభుత్వం నియమించగా, ఆమె నవంబర్ 7న టీటీడీ బోర్డు సభ్యురాలిగా ప్రమాణ స్వీకారం చేసింది.

## ప్రభుత్వ సలహాదారుగా
సుచిత్ర ఎల్లాను ఆంధ్రప్రదేశ్ రాష్ట్ర చేనేత, హస్తకళల అభివృద్ధికి గౌరవ సలహాదారుగా నియమిస్తూ ఏపీ ప్రభుత్వ ప్రధాన కార్యదర్శి విజయానంద్ 2025 మార్చి 19న ఉత్తర్వులు జారీ చేశాడు. ఆమె కేబినెట్ ర్యాంకుతో రెండేళ్ల పాటు ఈ పదవిలో కొనసాగుతారు. చేనేత, హస్త కళల అభివృద్ధికి ప్రభుత్వానికి సలహాలు, సూచనలు అందిస్తారు.
 
## పురస్కారాలు
*ఆంధ్ర ఛాంబర్ అఫ్ కామర్స్ 'బిజినెస్ ఎక్సలెన్స్'' అవార్డు 2020
* 2022 పద్మభూషణ్‌ పురస్కారం

* 2021 రామినేని ఫౌండేషన్ పురస్కారం

## మూలాలు

వర్గం:1963 జననాలు
వర్గం:పద్మభూషణ పురస్కారం పొందిన తమిళనాడు వ్యక్తులు
షేక్ హసన్ సాహెబ్

**షేక్‌ హసన్‌ సాహెబ్‌** ఆంధ్రప్రదేశ్ రాష్ట్రానికి చెందిన నాదస్వర విద్యాంసుడు. ఆయనకు 2022లో భారత ప్రభుత్వం పద్మశ్రీ పురస్కారాన్ని ప్రకటించింది.
## కుటుంబ నేపథ్యం
షేక్‌ హసన్‌సాహెబ్‌ ఆంధ్రప్రదేశ్​లోని కృష్ణా జిల్లా గంపలగూడెం మండలం గోసవీడు గ్రామంలో జన్మించాడు. ఆయన తన పూర్వీకుల నుంచి వారసత్వంగా వచ్చిన సన్నాయి వాయిద్య కళను పుణికిపుచ్చుకొని గుంటూరు జిల్లా చిలకలూరిపేటలో షేక్‌ చినమౌలానా, ప్రకాశం జిల్లా కరువాదికి చెందిన షేక్‌ చినమౌలానా వద్ద శిక్షణ అందుకున్నాడు. 
## వృత్తి జీవితం
షేక్‌ హసన్‌ సాహెబ్‌ 1954లో ఆలిండియా రేడియోలో నాదస్వర విద్వాంసుడిగా చేరాడు. ఆయన 1950లో భద్రాచలం ఆలయంలో దేవస్థాన తొలి నాదస్వర ఆస్థాన విద్వాంసుడిగా చేరి 1996 వరకు నాదస్వర సుప్రభాత సేవతో భద్రాద్రి సీతారాముల వారికి సేవలందించాడు. షేక్‌ హసన్‌ సాహెబ్‌ యాదాద్రి ఆలయంలోనూ పని చేశాడు.

## పురస్కారాలు
*1962లో స్వర్ణ కంకణంతో సన్మానం  
*2007లో త్యాగరాజ పురస్కారం 
*2022లో  పద్మశ్రీ పురస్కారం

## మూలాలు

వర్గం:పద్మశ్రీ పురస్కార గ్రహీతలు
వర్గం:1928 జననాలు
వర్గం:2021 మరణాలు
భోలేకర్ శ్రీహరి

**శ్రీహరి భోలేకర్** (1941, జనవరి 1 - 2018 ఆగస్టు 23) తెలంగాణ రాష్ట్రానికి చెందిన చిత్రకారుడు, శిల్పి, ప్రింట్‌మేకర్. గ్రామీణ జీవితాన్ని ఆధునిక శైలిలో తన చిత్రాలను గీశాడు. అతని చిత్రాలలో తెలంగాణ జీవితం, సంస్కృతి, ఆచారాలు, సంప్రదాయాలు మొదలైనవి ప్రతిబింబిస్తాయి. 

## జననం, విద్యాభ్యాసం
శ్రీహరి 1941, జనవరి 1న తెలంగాణ రాష్ట్రం, కామారెడ్డి జిల్లా, పిట్లం మండలంలోని బొల్లాక్‌పల్లె గ్రామంలో జన్మించాడు. 1961లో ముంబైలోని సర్ జె. జె. స్కూల్ ఆఫ్ ఆర్ట్ నుండి డ్రాయింగ్, పెయింటింగ్‌లో డిప్లొమా పొందాడు. 1969లో ఉస్మానియా విశ్వవిద్యాలయం నుండి బిఏ పట్టభద్రుడయ్యాడు. రాష్ట్ర- జాతీయస్థాయిలో ఎగ్జిబిషన్స్ నిర్వహించిన శ్రీహరి, అనేక అవార్డులను గెలుచుకున్నాడు.

## కళారంగం
పోర్చుగల్, ఇటలీ, మాసిడోనియా, పోలాండ్, జర్మనీ, న్యూఢిల్లీ, చండీగఢ్, కోల్‌కతా, ముంబై, బెంగళూరు, చెన్నై, భోపాల్, అహ్మదాబాద్, లక్నో, అమృత్‌సర్, రాయ్‌పూర్, బరోడా మొదలైన ప్రాంతాలలో అనేక ప్రదర్శనల్లో తన చిత్రాలను, శిల్పాలను ప్రదర్శించాడు.

## అవార్డులు
* 2004 జాతీయ అవార్డు - భారత ప్రభుత్వం - లలిత కళా అకాడమీ
* 2005-07 సీనియర్ ఫెలోషిప్ విజువల్ ఆర్ట్ గ్రాఫిక్స్, భారత ప్రభుత్వం, సాంస్కృతిక మంత్రిత్వ శాఖ, న్యూఢిల్లీ
* 2003 భారతదేశపు వెటరన్ ఆర్టిస్ట్‌ గౌరవం, న్యూఢిల్లీ
* 1996 ఇండియన్ ఎయిర్ ఫోర్స్ ద్వారా ప్రశంస
* 1988 గోల్డ్ మెడల్ ఆల్ ఇండియా ఎగ్జిబిషన్, మహా కోశల్ కళా పరిషత్, రాయ్‌పూర్
* 1988 మహారాష్ట్ర మండల్ చే హైదరాబాదు కళాకారుడిగా సత్కారం
* 1977 ఆల్ ఇండియా ఎగ్జిబిషన్ హైదరాబాదు ఆర్ట్ సొసైటీ నుండి గోల్డ్ మెడల్.

## ప్రదర్శనలు
**సోలో ప్రదర్శనలు**
# 2000: ముంబైలోని జహంగీర్ ఆర్ట్ గ్యాలరీలో ఒక ప్రదర్శన.
# 1977: అలయన్స్ ఫ్రాంచైజ్, బెంగుళూరు ద్వారా నిర్వహించబడిన గ్రాఫిక్స్ ప్రింట్స్ ఎగ్జిబిషన్
# 1973: హైదరాబాదు కళా భవన్‌లో కుడ్య చిత్రాలు
# 1968: హైదరాబాదు కళా భవన్‌లో పెయింటింగ్స్ ప్రదర్శన
# 1966: హైదరాబాదు ఆర్ట్ సొసైటీ
# 1965: రవీంద్ర భారతి
# 1964: అజంతా పెవిలియన్ పబ్లిక్ గార్డెన్స్, హైదరాబాదు

**సమూహ ప్రదర్శనలు**
# 1966, 1969, 1978, 1985, 1986, 2004 నేషనల్ ఎగ్జిబిషన్ ఆఫ్ ఆర్ట్, లలిత అకాడమీ (పెయింటింగ్, స్కల్ప్చర్ & గ్రాఫిక్స్), న్యూఢిల్లీ
# 1974, 1976, 1985, 2004 అకాడమీ ఆఫ్ ఫైన్ ఆర్ట్స్, కోల్‌కతా
# 1985 ఆర్ట్స్ సొసైటీ ఆఫ్ ఇండియా, ముంబై
# కర్ణాటక చిత్రకళా పరిషత్, బెంగళూరు
# బాంబే ఆర్ట్ సొసైటీ, ముంబై

## మరణం
శ్రీహరి 2018 ఆగస్టు 23న మరణించాడు.

## మూలాలు

## బయటి లింకులు
* 
* 

వర్గం:1941 జననాలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:2018 మరణాలు
వర్గం:కామారెడ్డి జిల్లా వ్యక్తులు
వర్గం:తెలంగాణ చిత్రకారులు
నటరాజన్ చంద్రశేఖరన్

**నటరాజన్‌ చంద్రశేఖరన్‌** టాటా గ్రూప్‌ సంస్థల చైర్మన్‌, టాటా కన్సల్టెన్సీ సర్వీసెస్ చీఫ్ ఆపరేటింగ్ ఆఫీసర్, ఎగ్జిక్యూటివ్ డైరెక్టర్. ఆయన టాటాసన్స్‌ చైర్మన్‌గా 2017 జనవరి 12న నియమితుడయ్యాడు. నటరాజన్‌ చంద్రశేఖరన్‌కు 2022లో భారత ప్రభుత్వం పద్మభూషణ్‌ పురస్కారాన్ని ప్రకటించింది. టాటా సన్స్‌ ఛైర్మన్‌గా ఎన్‌.చంద్రశేఖరన్‌ ఐదేళ్ల తన పదవీకాలాన్ని సమర్థంగా నిర్వహించారు. ఆ కారణంగా మరో ఐదేళ్లు పదవీకాలాన్ని పొడిగిస్తూ కంపెనీ బోర్డు 2022 ఫిబ్రవరి 11న నిర్ణయం తీసుకుంది. ప్రస్తుతం టాటా సన్స్‌కు ఛైర్మన్‌గా వ్యవహరిస్తున్న నటరాజన్‌ చంద్రశేఖరన్‌ ఇకపై ఎయిరిండియా విమానయాన సంస్థకూ ఛైర్మన్‌గా వ్యవహరిప్తారు. ఈ మేరకు ఎయిరిండియా బోర్డు ఆయన నియామకానికి 2022 మార్చి 14న ఆమోదం తెలిపింది.

## విద్యాభ్యాసం, వృత్తి జీవితం
నటరాజన్ చంద్రశేఖరన్ మోహనూర్‌లోని ప్రభుత్వ పాఠశాలలో పదవ తరగతి తర్వాత తమిళనాడులోని కోయంబత్తూరు ఇన్‌స్టిట్యూట్ ఆఫ్ టెక్నాలజీ నుండి అప్లైడ్ సైన్సెస్‌లో బ్యాచిలర్ డిగ్రీని పూర్తి చేసి 1986లో తమిళనాడు తిరుచిరాపల్లిలోని నేషనల్ ఇన్‌స్టిట్యూట్ ఆఫ్ టెక్నాలజీ ప్రాంతీయ ఇంజనీరింగ్ కళాశాల నుండి మాస్టర్ ఆఫ్ కంప్యూటర్ అప్లికేషన్స్ పూర్తి చేశాడు. ఆయన 1987లో టాటా కన్సల్టెన్సీ సర్వీసెస్ లో చేరి ఆ సంస్థ చీఫ్ ఆపరేటింగ్ ఆఫీసర్ గా, ఎగ్జిక్యూటివ్ డైరెక్టర్‌గా వివిధ హోదాల్లో పనిచేసి 2009 అక్టోబరు 6న టాటా సి.ఈ.ఓగా బాధ్యతలు చేపట్టాడు. చంద్రశేఖరన్ ఇన్‌స్టిట్యూట్ ఆఫ్ ఎలక్ట్రికల్ అండ్ ఎలక్ట్రానిక్ ఇంజనీర్స్ లో సీనియర్ సభ్యుడు, కంప్యూటర్ సొసైటీ ఆఫ్ ఇండియా, బ్రిటిష్ కంప్యూటర్ సొసైటీలో క్రియాశీల సభ్యుడిగా ఉన్నాడు.ఆయన 2015 ఏప్రిల్లో భారతీయ ఐటీ పరిశ్రమ సంస్థ నాస్కామ్ ఛైర్మన్‌గా నామినేట్ అయ్యాడు.
## అవార్డులు  , పురస్కారాలు\గుర్తింపు
*CNN- IBN ఇండియన్ ఆఫ్ ది ఇయర్ 2014 
*జవహర్ లాల్ నెహ్రూ సాంకేతిక విశ్వవిద్యాలయం, హైదరాబాద్ నుండి 2014లో గౌరవ డాక్టరేట్‌ అందుకున్నాడు
* 2013లో నెదర్లాండ్స్‌లోని టాప్ ప్రైవేట్ బిజినెస్ స్కూల్ నుండి గౌరవ డాక్టరేట్‌ అందుకున్నాడు
*చంద్రశేఖరన్‌కు 2013లో గీతం విశ్వవిద్యాలయం, 2012లో కే.ఐ.ఐ.టి విశ్వవిద్యాలయం, లో ఎస్.ఆర్.ఎం ఇన్స్టిట్యూట్ ఆఫ్ సైన్స్ అండ్ టెక్నాలజీ, పలు విశ్వవిద్యాలయాలు గౌరవ డిగ్రీలను ప్రధానం చేశాయి.
*ఇండియా టుడే 2017 భారతదేశంలోని 50 మంది అత్యంత శక్తివంతమైన వ్యక్తుల జాబితాలో ఆయనకి 10వ ర్యాంక్ ఇచ్చింది.
* 2022లో భారత ప్రభుత్వం పద్మభూషణ్‌ పురస్కారం

## మూలాలు

వర్గం:1963 జననాలు
వర్గం:తమిళనాడు వ్యక్తులు
వర్గం:జీవిస్తున్న ప్రజలు
వర్గం:వ్యాపారవేత్తలు
న్యూ కెలడోనియాలో హిందూమతం

**న్యూ కాలెడోనియాకు** **[[హిందూధర్మం|హిందూమతాన్ని]]** వలస వచ్చిన భారతీయులు తీసుకువచ్చారు. వారు, ద్వీపంలోని యూరోపియన్ స్థిరనివాసుల వద్ద ఒప్పంద సేవకులుగా పనిచేశారు. భారతీయ తమిళ సంతతికి చెందిన దాదాపు 500 మంది న్యూ కాలెడోనియన్లు ఉన్నారు. వారిని మలబార్లు అని పిలిచేవారు. వాళ్ళు 19వ శతాబ్దంలో ఇతర ఫ్రెంచి భూభాగాలైన రీయూనియన్ నుండి ఇక్కడికి వచ్చారు. 

న్యూ కాలెడోనియాలో అనేక మంది తమిళుల వారసులు ఉన్నారు, వీరి తల్లిదండ్రులు 20వ శతాబ్దంలో స్థానిక జనాభాతో పెళ్ళిళ్ళు చేసుకున్నారు. ఒక నివేదిక ప్రకారం, న్యూ కలెడోనియాకు వలస వెళ్ళిన భారతీయులు చెరకు తోటల పనిలో నైపుణ్యం కనబరచారు. అయితే అక్కడి పని పరిస్థితుల కారణంగా వారు యాజమాన్యాలకు ఎదురు తిరిగేవారు. ఆ కారణంగా అరెస్టులవడం, జైళ్ళ పాలవడం జరిగేది.

భారతీయుల్లో (మలబార్లలో) కొంతమంది క్రైస్తవం లోకి మారిపోగా, కొంతమంది హిందువులు గానే ఉండిపోయారు.

## ఇవి కూడా చూడండి

* ఓషియానియా
* రీయూనియన్‌లో హిందూమతం
* సమోవాలో హిందూమతం

## మూలాలు

వర్గం:దేశాల వారీగా హిందూమతం
వర్గం:ఓషియానియా
నృత్య గోపాల్ దాస్

**మహంత్ నృత్య గోపాల్ దాస్** (జననం: 1938) అయోధ్యలోని అతిపెద్ద ఆలయమైన మణిరామ్ దాస్ చావానీకి అధిపతి, అయోధ్యలో రామమందిర నిర్మాణాన్ని చేపట్టేందుకు ఏర్పాటు చేయబడిన రామ జన్మభూమి న్యాస్, శ్రీ రామ జన్మభూమి తీర్థ క్షేత్ర ట్రస్ట్ అధిపతి. ఆయన శ్రీ కృష్ణ జన్మస్థాన్ సేవా సంస్థాన్ కు కూడా అధిపతి.
## బాల్యం, విద్య
అతను 11 జూన్ 1938న ఉత్తరప్రదేశ్‌లోని మథుర జిల్లా, కేర్హాలా గ్రామంలో జన్మించాడు. 1953లో తన పదవ తరగతి పరీక్షల్లో ఉత్తీర్ణత సాధించిన తర్వాత అతను కామర్స్ చదవడానికి మథురలోని ఒక కళాశాలలో అడ్మిషన్ తీసుకున్నాడు, అయితే తన 12వ ఏట, చదువు పూర్తి చేయడానికి ముందే అయోధ్యకు వెళ్లిపోయాడు. అయోధ్యలో, అతను మహంత్ రామ్ మనోహర్ దాస్ శిష్యుడిగా చేరాడు, వారణాసిలోని సంస్కృత విశ్వవిద్యాలయం నుండి శాస్త్రి (డిగ్రీ) పట్టభద్రుడయ్యాడు.

## ఆధ్యాత్మిక జీవితం
1965లో, అతను 27 సంవత్సరాల వయస్సులో, శ్రీ మణిరామ్ దాస్ చావ్ని (ఛోటీ చవానీ) ఆరవ మహంత్ అయ్యాడు. ఈ ఆలయం నగరంలోని ప్రధాన ఆధ్యాత్మిక ఆకర్షణలలో ఒకటి, ప్రతిరోజూ మహంత్ నృత్య గోపాల్ దాస్ వందలాది మంది యాత్రికులను కలుస్తాడు. రామాయణ భవన్, శ్రీ చార్ ధామ్ ఆలయంతో సహా ఆలయాల నిర్మాణంలో ఆయన ఘనత పొందాడు.  అతను 500 మంది సాధువులు ఉండే "మణిరామ్ చావ్నీ"ని నడుపుతున్నాడు. అతను 1984 నుండి రామజన్మభూమి ఉద్యమంతో చురుకుగా సంబంధం కలిగి ఉన్నాడు. 2006లో రామచంద్ర దాస్ పరమహంస మరణించినప్పుడు ఆయన రామజన్మభూమి న్యాస్ అధిపతిగా బాధ్యతలు స్వీకరించాడు, ప్రస్తుతం శ్రీ రామ జన్మభూమి తీర్థ క్షేత్ర ట్రస్ట్ కి అధిపతిగా ఉన్నాడు. అతను బాబ్రీ మసీదు కూల్చివేత కేసు నిందితులలో ఒకడు. ఆయన శ్రీ కృష్ణ జన్మభూమి ట్రస్ట్‌కు అధిపతిగా కూడా ఉన్నాడు.

## ఇండియా ఇన్ స్లో మోషన్ పుస్తకంలో
మార్క్ టుల్లీ 1992లో తన ఇండియా ఇన్ స్లో మోషన్ పుస్తకంలో మహంత్ నృత్య గోపాల్ దాస్‌తో ఒక సమావేశాన్ని గురించి వివరించాడు:

మహంత్ రాముడిని ఆరాధించడాన్ని కూడా మార్క్ టుల్లీ వివరించాడు, "ఇది హిందూ సంప్రదాయం, ఇక్కడ రాముడిని ఆరాధించడానికి ఎల్లప్పుడూ వివిధ మార్గాలు ఉంటాయి, ప్రతి ఒక్కరూ తమకు నచ్చిన విధంగా పూజించడానికి ఇష్టపడతారు." దిబ్యేష్ ఆనంద్, మహంత్ దాస్‌కి ఇచ్చిన ఇంటర్వ్యూలో మహంత్ మొదట్లో "హిందువులు, ముస్లింలు ఎలా సోదరులని, ముస్లింలు మాత్రమే కొన్ని మసీదులను విడిచిపెట్టినట్లయితే, భారతదేశంలో సామరస్యం నెలకొంటుంది" అని మాట్లాడాడని గుర్తు చేసుకున్నాడు.

## మూలాలు


వర్గం:ఆధ్యాత్మిక సంస్థలు
కల్యాణ్ సింగ్

**కళ్యాణ్ సింగ్, ** భారతీయ రాజకీయ నాయకుడు. భారతీయ జనతా పార్టీ (BJP) సభ్యుడు. ఉత్తర ప్రదేశ్ ముఖ్యమంత్రిగా, పార్లమెంటు సభ్యునిగా రెండుసార్లు పనిచేశాడు. 2014 సెప్టెంబరు 4 నుండి 2019 సెప్టెంబరు 8 వరకు రాజస్థాన్ గవర్నరుగా పనిచేసారు. అతని మరణానంతరం భారత ప్రభుత్వం  2022 వ సంవత్సరానికి గాను పద్మ విభూషణ్‌ పురస్కారాన్ని ప్రకటించింది.

## జననం
1932 జనవరి 5న అలిగఢ్ జిల్లాలో యునైటెడ్ ప్రావిన్సెస్ (ప్రస్తుతం ఉత్తర్ ప్రదేశ్) లో జన్మించాడు.

## రాజకీయ జీవితం
మ అభ్యర్థిగా మొదటిసారిగా 1967 లో అట్రౌలీ శాసనసభ నియోజకవర్గం నుండి ఉత్తర ప్రదేశ్ శాసనసభకు ఎన్నికలలో పోటీ చేసి 4351 ఓట్లతో గెలిచారు. ఆ తరువాత  1969, 1974, 1977, 1980, 1985, 1989, 1991, 1993, 1996, 2002  సంవత్సరాల  శాసనసభ ఎన్నికలలో ఒకే నియోజకవర్గం నుండి పోటీ చేసి 9 సార్లు విజయం సాధించాడు. 1980లో రాష్ట్ర స్థాయి ప్రధాన కార్యదర్శిగా, 1984లో రాష్ట్ర పార్టీ అధ్యక్షుడిగా ఎన్నికయ్యాడు. 1991,1997లలో రెండు సార్లు ముఖ్యమంత్రిగా పనిచేసాడు.

### ముఖ్యమంత్రిగా మొదటి పర్యాయం
1990 చివరలో భారతీయ జనతా పార్టీ దాని హిందూ-జాతీయవాద అనుబంధ సంస్థలు అయోధ్య నగరంలోని బాబ్రీ మసీదుపై హిందూ దేవాలయాన్ని నిర్మించాలనే ఆందోళనకు మద్దతుగా రామరథ యాత్ర అనే మతపరమైన ర్యాలీని నిర్వహించాయి. యాత్ర ఒక ముఖ్యమైన ప్రజా ఉద్యమంగా మారింది హిందువులలో మతపరమైన మిలిటెంట్ భావాలను బలపరిచింది. దాని తర్వాత గణనీయమైన మత హింస సంభవించింది. 1991లో జరిగిన పార్లమెంటరీ శాసనసభ ఎన్నికలలో భారతీయ జనతా పార్టీ భారీ విజయాలు సాధించింది. దీంతో 1991 జూన్ లో కళ్యాణ్ సింగ్ మొదటిసారి ముఖ్యమంత్రి అయ్యాడు.

### ముఖ్యమంత్రిగా రెండవ పర్యాయం
రాష్ట్రపతి పాలన కాలం తరువాత 1993 నవంబరులో మళ్లీ రాష్ట్ర ఎన్నికలు జరిగాయి. సింగ్ అత్రౌలి, కాస్ గంజ్ అనే రెండు నియోజకవర్గాల నుండి ఎన్నికలలో పోటీ చేసి రెండింటినీ గెలుచుకున్నాడు. బిజెపి ఓటు వాటా గత ఎన్నికలలో మాదిరిగానే ఉంది, కానీ గెలిచిన అసెంబ్లీ సీట్ల సంఖ్య 221 నుండి 177 కు తగ్గింది, సమాజ్ వాదీ పార్టీ, బహుజన్ సమాజ్ పార్టీ (బిఎస్పి) కూటమి ప్రభుత్వాన్ని ఏర్పాటు చేయగలిగింది, ములాయం సింగ్ యాదవ్ ముఖ్యమంత్రి అయ్యారు. బిఎస్ పి నాయకుడు యాదవ్, మాయావతి మధ్య పొత్తు 1995 లో విచ్ఛిన్నమైంది, మాయావతి బిజెపి మద్దతుతో ముఖ్యమంత్రి అయ్యారు. కొన్ని నాటకీయ పరిణామాల మధ్య  తదనంతరం కళ్యాణ్ సింగ్ 1997 సెప్టెంబరులో రెండవసారి ఉత్తరప్రదేశ్ ముఖ్యమంత్రి బాధ్యతలు చేపట్టారు.

## మరణం
89 సంవత్సరాల వయస్సులో 2021 ఆగస్టు 21న ఉత్తరప్రదేశ్‌లోని లక్నోలో మరణించాడు.

## మూలాలు


వర్గం:పద్మవిభూషణ పురస్కారం పొందిన ఉత్తర ప్రదేశ్ వ్యక్తులు
వర్గం:భారతదేశ రాష్ట్రాల ముఖ్యమంత్రులు
వర్గం:ఉత్తర ప్రదేశ్ ముఖ్యమంత్రులు
వర్గం:రాజస్థాన్ గవర్నర్లు
వర్గం:అయోధ్య వివాదం